Biduze edo Ereitia ibaiaren arroan, Amikuzeko lurraldean dago. Hiru bizkonterriren eta hiru erresuma ezberdinen mugatik gertu zegoenez, jaurgoaren egoitza gotortua izango zen. Eraiki zenetik 1983 urtera arte pribatua zenez, gazteluaren egitekoak oso mugatuak ziren: leinuaren sortetxea izan, jaurgoaren egoitza eta defentsa izan, eta gazteluko jabearen ondasunak eta errentak gordetzeko tokia izan, besteak beste. Jaurgo pribatua zenez, herriko elizako apaizak gazteluan izendatzen ziren askotan, eta justizia egiteko eta betearazteko lekua ere izan zen. Berant Erdi Aro osoan Gamue leinuaren egoitza izan zen. Leinuak izen horri eutsi zion mende horietan guztietan eta Gamueko nekazariak bere menpe zeuden.\nEraikinen multzoa: gaztelua (kaskoan), langileentzako etxea eta eliza, ekialdetik begiraturik. (2000)\nGamue Amikuze lurralde historikoan dago, Nafarroa Beherako ipar-ekialdean. Gaur egun Amikuzek hiriburua Donapaleu baldin badu ere, inoiz Garruze ere izan du. Lurraldea betidanik izan da bizkonterria.\nLurralde zabalak eta irekiak dira, muga fisiko handirik gabeak, eta X. eta XI. mendeetan hasi ziren jaurgo feudalak sortzen, militar kutsu handiarekin. Jaurgo horiek, zenbaitetan kanpokoek lagunduta, herriko eta haraneko boterea eskuratu zuten. Horrekin batera, monasterio boteretsuen eta Baionako apezpikuaren inguruan hainbat eliza jaurgo jaio ziren. Bestalde, eskualde horretan ere eragina izan zuen Donejakue bideak.\nGamue leinuari buruzko lehenengo aipamena 1060. urte ingurukoa da. Garzia Guilhem Gamue monasterioaren babesle gisa agertzen da Sordeko monasterioko agiri batean. 1120ko beste agiri batean, ¿Raimo de Camou, clericus¿ esaten da, eta baliteke hau ere leinukoa izatea. Gamueko gizakiak eginiko kaskoa garai hartakoa da, dirudienez XI. mendekoa, baina ez zaigu iritsi gainean egongo zen eraikin gotortua.\nXII. mendeko azken hamarkadan, Nafarroa Beherako sei lurralde historikoak Nafarroako erresuman sartu ziren banan-banan. 1196ko martxoan Amikuze eta Oztibarreko lurraldeak sartu ziren. Horretarako Tartasko eta Akizeko bizkondeak, Arnaldo Raimundok, lurralde horiengatik leialtasun zina egin behar izan zuten. Jarraian, Bibiano Agramont-ek, 1203ko abenduaren 12an, Erreitiko gaztelua eskaini eta leialtasun zina egin zion Antso VII.a Azkarrari (1194-1234). Nafarroa Beherako hainbat jaunek zin hori betearazteko ardura hartu zuten, eta eurek ere Ebanjelioaren eta gurutzearen zina egin zituzten. Horien artean Gamueko jauna zegoen, agirian Passe Aye de Camo izenez deitua.\n1450 urte ingurura arteko Gamue leinuaren berri gutxi iritsi zaigu eta ez dago belaunaldiz belaunaldiko izen kate bat osatzerik. Gamueko Tristanengandik aurrera, berriz, informazio gehiago dago. Gamueko Tristan Gamueko jauna zelarik, Vianako Printzearen zerbitzuan aritu zen 1440 eta 1444. urteen artean. Ondoren, 1450etik 1452ra, Amikuzeko bailea izan zen, eta 1456an Leonor Nafarroako infantaren zerbitzuan ibili zen. Ezkondu, Uharteko Leonor andrearekin ezkondu zen, Uharte eta Sorhapürüko jaunaren alabarekin.\nEzkontza hartatik alaba bat sortu zen: Gamueko Maria. Maria, alaba eta oinordekoa, Fontaner Gramont-ekin ezkondu zen 1453ko maiatzaren 21ean. Fontaner Gramont Gracian Gramont Hauzeko jaunaren sasiko semea zen. Honek hartu zituen Gamue leinuaren segida eta deitura, eta Donibane Garaziko gazteluburu ordea izatera ere iritsi zen. Mariak eta Fontanerrek lau seme-alaba izan zituzten.\nLau horietan bigarrena, Gamueko Espagnon, Labetzeko jauna izan zen, eta laugarrena, amaren izen bera zeraman Gamueko Maria, Sarrikotako Arnaldorekin ezkondu eta Sarrikotako jaurgoaren oinordeko bihurtu zen.\nSeme zaharrena eta oinordekoa, Gamueko Gracian, 1500 urte inguruan Lukuzeko Anerekin ezkondu zen. Nahiz eta goiz hil zen, 1505eko abuztuaren 27an, Joan izeneko seme bat utzi zuen.\nJoan nerabea zela gertatu zen Nafarroako erresumaren konkista, 1512an hain justu. Baina gaztelarrek ezin izan zuten inoiz Amikuze benetan kontrolatu. Amikuze Donibane Garazitik urruti baitzegoen, eta Iruñetik urrutiago.\nGamueko jauna izateko, hasiera batean osaba Joan eta izeba Mariaren aurka borrokatu behar izan zuen Gamueko Joanek. Eta gero, Sarrikotako Espagnon lehengusuaren aurka. Traba guztiak gaindituta, 1535ko apirilaren 29an jaso zuen Erregearen baieztapena jaurgorako. Gamueko Joan gerraria zen eta Nafarroako erregearekin adostuta, Enrike II Frantziako erregearen (1517-1555) agindupean ibili zen. Hil baino lehen, birraitona eginda, Amikuzeko baile izendatu zuten.\nEuropan pil-piletan zegoen erlijioaren inguruko liskarra 1567an iritsi zen Amikuzera. Urte horretako irailean, Joana III.ak (1553-1572) Donapaleun jarritako hugonoteburuak kanporatu zituzten. Gerra zibila piztean, katolikoak garaituak izan ziren eta hegoaldeko mendialdetara jo behar izan zuten. Galtzeta-buruko gurutze ondoko bileraren ondoren, eta Donapaleuko Gortea zuzendu eta 3 matxinatu hilarazi ondoren, erreginak amnistia eman zuen, 1568ko otsailaren 28an. Hainbat noble matxinatu amnistia horretatik kanpora geratu ziren. Horien artean Menaud orduko Gamueko jauna, eta bere anaia Joan.\nMenaud eta Joan, Gamueko Joanen semeak ziren. Menaud hil zenean, seme-alabarik ez zuenez, Joan bihurtu zen Gamueko jauna. Baina hau ere oinordekorik gabe hil zen, eta orduan Joana arrebak hartu zuen titulua.\nGamueko Joana 1546. urtean ezkondu zen Arbotiko Arnaudekin, Arboti eta Parentiesko Abadiako jaunarekin. Ezkontza horretatik sortu ziren ondorengoek, Gastonek eta bere alaba Paulek, Arbouet (Arboti) abizena hartu zuten, eta beraz, 500 urteren ondoren Gamue deitura galdu egin zen Gamueko gaztelutik. Gassion leinuak hartu zuen lekukoa.\nJoan Gassionen garaian, 1660an, Gamueko jaurerria markeserri bilakatuko zen.\nFrantziako Iraultza iritsi zenerako Gamueko gazteluko jabeak beste norabait joanak ziren bizitzera. Horretaz baliatuz, Joan d¿Abbadiek, Zuberoako Ithorrots leinukoak, erosi zituen gaztelua eta gazteluari zegozkion ondasunak.\nHala ere, Gamueko gazteluko jabeek herriko elizaren patronatua, XII. mendetik beraien eskuetan zegoena, eta Nafarroako Gorteetara sartzeko eskubidea gorde zituzten. Erdi Aroan, inguru feudal horretako errotako jabeak ere izan ziren.\nXIX. mendean, 1850. hamarkadan, gaztelua erre egin zen eta eraikina erdira murriztu zuten, mendebaldeko erdira. Geroztik, ez da inor bizi izan eta aletegi gisa erabili dute.\nUdalak, libera baten truke, 1983an erosi zion gaztelua orduko jabeari, Michel d¿Abbadieri. Baina gazteluaren eremuari soilik zegokion salmenta. 1997an inguruko lurrak eta beheko aldean dagoen Borda baserria ere erosi zituen udalak. Borda etxea XIV. mendekoa da nahiz eta XIX. mendean berriz zabaldu zutela eta 1856 data agertu ateburu batean. Etxe horretan gazteluko zerbitzariak bizi ziren. Gaur egun, udal bulego batzuk kokatu dituzte bertan.\nUdalak gazteluaren inguruko ekintzen antolaketa eta kudeaketa errazago egiteko Gamue Jauregia izeneko elkarte bat sortu zuen. Gaztelua monumentu historiko izendatuta dago 1993tik, eta 1995ean hiru zundaketa arkeologiko egin zituzten eremuaren ekialdean, oinarriak ikertzeko eta Erdi Aroko eraikinaren hedadura zehazteko.\nEraikin gotortua, gizakiak eginiko kaskoa eta inguruko zuloa. (1999)\nGamuekoari Jauregi izena ematen diote eta beharbada eraikina jauregi gotor gisa hartu beharko genuke. Dena den, Gamuekoan ongi bereizi behar dira batetik kaskoa eta lubanarroa, hauek Erdi Aroko gotorleku baten aztarnak baitituzte, eta bestetik egungo eraikina, XVI. mendeko pareta bat izan ezik berriagoa dena.\nAlderik ikusgarrienak mendebaldekoa eta hegoaldekoa dira. Bertan ikusten dira XI. mende inguruko kaskoa eta urez betetako lubanarroa. Mendebaldeko leiho handiek beheko solairuaz gain beste bi solairu daudela adierazten dute.\nBi alde ikusgarri horien artean, hego-mendebaldeko izkinan, oin biribileko dorre bat dago, orain barnealdean eskailerak dituena. Gezi-leihoak eta bestelako leiho motak garaiera ezberdinetan irekiak daude. Orain dela urte gutxi dorrearen goialdea egurrez konpondu zuten, erori egin baitzen. Baina amaiera hori zehatz-mehatz nolakoa zen ez dakitenez, ez dute behin betiko konponketarik egin.\nDorreari josita kakategia ikusten da, askotan defentsarako matakan gisa hartu dena. Murruen harrien lanketan ezberdintasun handiak ezagun dira, zenbaitetan leihoen inguruan lan finak egin dira eta beste batzuetan harri pilaketa hutsak.\nXIX. mendean eraikina kiskali eta erori zenez geroztik jauregiaren itxura asko aldatu da. Egungo eraikina garai batekoaren erdia besterik ez da. Eremuaren ekialdean, lurrean, oraindik ere ikus daiteke alde horretako dorrearen oinarria zen perimetro zaharra. Baina dorrea zegoen lekuan, orain harri ilara batzuk besterik ez daude. Horiek emandako pisten arabera, lehengo oinak angeluzuzen bat behar zuen. Eta bi dorre biribil zeudeken josita, bata hego-mendebaldeko izkinakoa eta bestea ekialdeko hormaren erdikoa. Hori guztia, kasko batean eraikia eta lubanarroz inguratua zegoen.\nBaina hori izango zen XIX. mendera iritsi zena. XIII. eta XV. mendeen arteko gotorlekuak askoz txikiagoa behar zuen, 13¿5 x 10 metro inguruko oin angeluzuzenarekin. Eraikinaren egungo ekialdeko murrua, 1¿15 metro inguruko lodierakoa da eta Amikuze motako harria du, hareharri oso landua. Antzina eraikinaren mendebaldea izango zen. Erreduraren aztarnak nabari direnez, esan daiteke XV. edo XVI. mendean suntsitu zutela gaztelua, eta jarraian egingo zuten egun ikusgai dagoen eraikina. Harria gutxiago landua egoteaz gain, azken eraikuntza horren hiru murruak estuagoak dira, lodiera 0¿65 metrokoa dutelarik. Gazteluaren sorrera lehenagokoa izango zen, XI. edo XII. mendekoa gutxi gora behera, eta kasko eta lubanarroa garai hartakoak izango dira.\nGaur egun, lubanarroak perimetroaren erdia besterik ez du ixten, eta uraren maila euriekin eta iturburu batekin mantentzen da.\nBarruko aldea bisita daiteke, ordutegi finko baten arabera edo aurretik hitzordua hartuta. Bi solairuetan erakusketak antolatu dituzte. Beheko solairuan, eskualdeko nekazaritzan erabiltzen ziren lanabesak jarri dituzte. Lehenengo solairuan, Nafarroako erregeen eta gazteluko jabeen berri ematen da. Hau da, Gamue familiaren berri 1635. urtera arte. Ondoren Gassion familiaren berri (1635-1791), Colbert senideekin lotuta. Eta azkenik, Frantziako Iraultzaz geroztik Abadia-Ithorrots senideak dira protagonista (1791-1983). Ez da Arbotiko leinua aipatzen.\nSolairu horren erdigunean, Leonardo Da Vinciren eta Francesco Di Giorgioren nekazaritzarako, eraikinetarako eta hainbat alorretarako asmakizunetan oinarritutako tresnen maketak daude, Louis Choury gidariak eginak. Gazteluko bigarren solairua berritzeke dago.\nBorda etxeak eta ingurukoak beheko barruti bat osatuko zuten. Bestalde, azpimarratu behar da Gamueko hirigunetik urruti eliza-hilerriak eta gazteluak osatzen duten multzoa.\nEraikinaren oina, XVI. mendekoa, Raoul Deloffre eta Jean Bonnefous-en arabera. (Châteaux et fortifications des Pyrénées Atlantiques).\nDonapaleutik eta Aiziritzetik, D-29 errepidea hartuta, Gamue herrira iritsi baino lehen dago gaztelua, Zohaztirako bidegurutzean. Gaztelu ondoan, errepidearen beste aldean, aparkalekua eta Gamueko eliza eta hilerria daude.


Nola erreskatatu etxean etxean\nNaturak ajeko sindromea erabiltzen du, alkohol gehiegizko gorputzari kaltegarria iruditzen bazaio. Eraginkorrena absolutua abstinentzia edo moderazio erabilera da. Baina batzuetan egoera ez da edateko ezinezkoa denean. Oporrak, familia ospakizunak, bizitzako gertakari atseginak esan nahi dut.\nBaina erreskatea alkoholarekin bustiz egitea da. Ezagutzen baduzu hurrengo oporrak edaten duela jakitea, etxean erreskatatzea nola sendatu jakin behar zenuke.\nEz edan nahi ez baduzu eta hurrengo egunean erreskatatzea lortzen baduzu, erabili ondorengo baliabideak edateko aurretik:\nKarbono aktibatua alkohola xurgatzen du eta xurgapena saihesten du. Hartu 3 pilulak 15 minutu alkoholaren edateko. Gero, 2 ordu, 2 pilulak. Jakina, gogoratzea ohitura horien inguruko gogoratzea oporretako garaian, baina egiten baduzu, hurrengo goizean zure gorputzak "asko eskertuko dizu" esango dizu.\nPropietate antzekoak droga Almagel-en da. 2 koilarakada hartu behar dira 10-15 minutu baino lehen. Ordu erdi errepikatu. Teknika honekin, ez zara mozkortu, edo ia ez da intoxikatzen.\nEsne-edalontzia festa baino lehen, eta ez dago axolarik, buruhausterik ez. Gainera, erreskatea saihesteko bide bikaina.\nIntoxikazio prebentiboa ezin hobea da porridge. Ordu erdi bat jan, buckwheat, oatmeal edo semola porridge katilu bat edan eta inguruan mozkortuta dagoenean, ia lasai egongo zara.\nOnura handia alkoholaren sarreran bitaminak erabiltzea da. Osasun egoera nabarmen hobetzen da festa eta hurrengo egunean. Ohar zaitez.\nNola konpontzen den etxean erreskatea? Horretarako, ajea sindromea sendatzen duten bitartekoak ezagutu behar dituzu.\nBeharbada jakingo duzu ajea sindromea zehazten duten sintomak. Goragalea, buruko mina larria, zorabioak, sentsazioa da, dena atzo ez zitzaidalako gertatu eta lainotxo bat inguratuta zegoen. Hau da, alkoholak gorputza deshidratatzen duelako eta, beraz, gorputzak kantitate handietan likidoak behar ditu. Horregatik hurrengo goizean garagardoa eta beste izpiritu batzuek "sushnyak" bat izaten dute, egarria oso indartsua baita. Oso ona eta egiazkoa den erremedio kalitatezko lo luze bat da. Gauean lo egiten baduzu, erreskatearen sintomak oso gutxirekin agertuko dira edo guztiz desagertu egingo dira.\nLortzeko nahikoa ez baduzu, adibidez, lan egiteko ordua da, eta kontrastea dutxa handia izango da. Bere tonua altxatzen du, espirituaren indarra eta bizkortasuna itzultzen ditu. Gosaltzeko aproposa, okroshka, patata purea, zopa motak onak dira. Ahoa igotzen ez bada, hobe da zuk zeuk ez izatea, bestela, goragearen eta oka egiteko arriskua handituko da. Normalean, buruko mina jaten jarraitzen du jan ondoren, argi zerbait jan: frutak edo barazkiak. Baliabide batzuk ere egin ditzakezu ajea bat lortzeko, adibidez, antipohmelin. Balio horiek saltoki bakoitzean saltzen dira orain.\nKafe indartsua, soda, tea indartsua eta sendoa edan dezakezu. Baina organismo bakoitza banakoa da. Edan duzuna maite. Arretaz ikusi zure osasuna. Azken finean, posible da, zure gorputza agian ez da egokia.\nJende askok "mozkortzen" saiatzen da, baina goizean alkohola pentsatzen duten jende asko ezagutzen dut. Eta edaten dute hainbeste edaten ez duten alkohola denbora luzez edaten dutela, hau da, haientzat. Beraz, utzi metodo hau zoragarrientzat. Agian hau zuretzat da.\nUrdaileko sentsazio desatsegarriekin, esnekiak onak dira: kefir, jogurtak, jogurtak.\nErrespetu bikaina eta erremediorik etxean etxean - urarekin azukrea. Harrigarria bada, nire iritziz, hau da ajea gainditzeko modurik eraginkorrena.\nSaiatu tomate bat gatzarekin jatea. Esaten dute erreskatako erremedio bikaina dela.\nUrdaileko gezurra baduzu, ez da gosari astuna egingo. Ur mineral batzuen betaurreko batzuk edan, oso ondo egongo da urdailekoan.\nAzido askorbikoa gorputzean alkoholaren edukia murrizten du. Aktibatutako ikatza ere oso ona da, 5-6 tablet inguru. Hondakin guztia xurgatzen du.\nOna ur tapiz arruntak, ur minerala, urarekin nahasketa, tea goxoa, mahats-zukua lagunduko du.\nDenborak eta milioika pertsonek frogatu dute baliabidea, jainkotiarekin zintzilikatua: gatzun edo kvass, gatzik gabeko gatzak gorputzean ura eta gatza jartzen ditu.\nIritsi eta aire freskoan ibiltzea komeni zaizu zoriontasunik gabe atera ahal izateko. Munduaren pertzepzio positiboa itzuliko da, eta ajea sindromea desagertu egingo da.\nUste dut bide onik onenak direla lo egiteko gau ona izatea, goizean jan, paseo bat egitea, urarekin edan azukrea edo ozpinetakoa eta kontraste dutxa egitea. Beste metodo guztiak pertsona bakoitzarentzat guztiz banakakoak dira.\nBaina, oraindik ere, egiazkoena, onena,% 100 modu eraginkorra besterik ez da EZ edan!\nDuzu tratamendu arrakastatsua!\nNola gorde osasuntsu hortzak?\nIkusmen hobekuntzako erremedio folklorea\nNola metabolismoa aktibatzeko\nInsomnioa nola gainditu\nNola zaindu zure eskuak etxean?\nAkne ondorengo leku gorrien erremedio folklorea\nShishonin doktoreak lepoaren gimnasia - ariketa multzo oso bat\nGizon ezkonduekin ezaguna\nTomateak eta patata beteak\nKirurgia plastikoa egitea merezi du?\nAnastasia Volochkova dirua publizitatean, argazki berriak erabaki zuen\nNeguan arrosa nola prestatu\nLouis de Funes biografia\nZer da obesitatea eta bere ekintza printzipioa kodetzea?\nValery-ren album berria\nElikagai jeloskorrak eta nola bereizten dituzten perretxikoak?\nPsikologoentzako aholkuak: ikasteko nola egin\nHaur garapena bi urtez\nNola zure ametsetako haircut bat lortzeko: 5 gauza bat ile-apaindegia jakin behar!\nCurrant koktela arrautza batekin\nArrautzak ganbak eta ricotta


«Donostiako autobus geltokia»: berrikuspenen arteko aldeak - Wikipedia, entziklopedia askea.\n«Donostiako autobus geltokia»: berrikuspenen arteko aldeak\nDonostiako autobus geltokia (aldatu)\n22:21, 17 otsaila 2019ko berrikusketa\n1 byte added , Duela 2 urte\n13:33, 29 urria 2017ko berrikusketa (aldatu)\nt (Robota: Testu aldaketa automatikoa (-Eraikin infotaula +Eraikin infotaula automatikoa))\n22:21, 17 otsaila 2019ko berrikusketa (aldatu) (desegin)\n== Kokalekua ==\n[[Egia (Donostia)|Egia]] auzoko [[Frantzia pasealekua (Donostia)|Frantzia pasealekuapasealekuan]]n dago, [[Iparraldeko geltokia (Donostia)|Donostiako tren geltokia]] eta [[Maria Kristina zubia]]ren parean.\n[[Urumea]] ibaia, [[Maria Kristina zubia]] eta [[Iparraldeko geltokia (Donostia)|Iparraldeko geltokiageltokiaren]]ren artean kokatua, autobus geltoki berria 24.920 metro karratu eta 102.000 metro kubikoko eraikin bat da, hiru solairu eta solairuarte batean banaturik dago:\n# Solairu nagusian autobus geltokia dago eta 24 geraleku daude.\n# Solairuartean geltokirako sarbide-irtenbideak, bulegoak, txirrindu aparkalekua eta turismo bulegoa daude.\n# Azkenik, gainontzeko bi solairuetan lurpeko aparkalekua dago, denera 400 leku ditu, horietatik 13 mugikortasun mugatuko pertsonentzako egokituak.\n== Geltoki zaharra ==\nAurretik geltokia [[Amara Berri]] auzoko Kortazar arkitektoak kalean zegoen, [[Amara Plaza hotela]], [[Pio XII.a plaza]], [[Urumea]] ibaia eta [[Jose Antonio Agirre zubia|Agirre Lehendakaria zubiazubiaren]]ren artean.\n* [[Iruñeko autobus geltokia]]\n* [[Termibus|Bilboko autobus geltokia]]


Energia autokontsumoaren alde egingo du Bermeoko Eleizalde Ikastolak | herria | GAUR8 - mila leiho zabalik\nEnergia autokontsumoaren alde egingo du Bermeoko Eleizalde Ikastolak\nEnergia Ikastolan bertan sortu eta gastua murrizteaz gain, Eleizaldek prestakuntza eta kontzientziazioa sustatuko ditu ikasleen, familien eta irakasleen artean, proiektu pedagogiko baten bitartez.\nGoiener eta Ikastolen Elkarteko lankidetza hitzarmenaren irudia.\nBermeoko Eleizalde Ikastolak energia autokontsumoaren aldeko apustua egingo du, eta instalazio fotovoltaikoak ezarriko ditu hezkuntza zentroan, energia lekuan bertan sortu eta banatzeko helburuz. Hori guztia egiten duten bitartean, proiektu pedagogiko bat egingo dute, ikasle, irakasle eta familiak «energiaren, jasangarritasunaren eta eraginkortasunaren inguruan» hezteko xedez.\nEkimen honen bidez, Bermoeko ikastolak «bere elektrizitate faktura murriztuko du». Horretarako, instalazio fotovoltaikoak jarriko dituzte, eta hauek sarera konektatuta egongo dira, «soberakina aprobetxatu ahal izateko». Orotara, 1.800 metro karratuko azalera hartuko du instalazio honek, eta urtebetean 410 MWh sortuko ditu; jakinarazi dutenez, gutxi-asko «160 etxek kontsumitzen dutena».\nHala, sare elektrikoak daraman energia %100 berriztagarri kopurua handitzeaz gain, CO2, NOx eta SOx isurketak eta energiaren garraioak eragiten dituen galerak murriztuko dituztela jakinarazi dute ikastolakoek. «Horri esker, urtean 3.900 zuhaitzek xurgatzen dutenaren baliokidea den CO2 emisioa saihestuko da», esplikatu dute.\nGoiener Taldearen eskutik garatuko du Eleizalde Ikastolak bere zentroa energiari dagokionez jasangarria bihurtu asmo duen proiektua. Herritarren partaidetzatik abiatuta, energia %100 berriztagarria sortu eta merkaturatzen duen kooperatiba da Goiener, eta Eleizalde Ikastolarena bezalako proiektuak finantzatzen ditu. Hala, ekarpenak egiteko leiho bat ireki dute, 400.000 euro lortzeko aurreikuspenarekin. Bermeon garatuko den proiektuaz gain, beste batzuk egingo dira Armentian (Gasteiz), Andra Marin (Etxarri-Aranatz), Argian (Fontellas) eta Laskorainen (Tolosa).\nUrko Goitia Eleizaldeko zuzendariak adierazi duenez, «oso argi daukagu gure eredua gure ekintzetan oinarritu behar dela. Autokontsumoaren alde egin dugun apustuak beste ikastetxe batzuk ere pausoa ematera animatzea gurako genuke, aberasgarria delako gure ingurunerako, gizarterako eta ingurumenerako». Goienerretik, halaber, agertu dute Bermeoko Ikastolakoa «gure helburuekin eta balioekin bat egiten duen proiektua» dela. «Argi daukagu harrera beroa izango duela, eta oso denbora gutxi barru martxan egongo dela», esan dute.


Zer egin daiteke 'normaltasun berrian'? - Azpeitia - uztarria.eus\nUztarria.eus 2020-06-19 15:01\nGaur gelditu da alarma egoera bertan behera Araban, Bizkaian eta Gipuzkoan. Hori dela eta, aldaketak dira, besteak beste, baimendutako jardueren zerrendetan. Batez ere, pertsonen arteko 1,5 metroko distantzia mantentzea eta espazio itxien edukiera %60ra mugatzea dira gaurtik aurrera hartu beharreko neurri garrantzitsuenak.\nNeurriak ez dira gehiegi aldatu deseskalatzearen hirugarren fasearen eta gaur abiatu den normaltasun berriaren artean, baina hala ere, badira baimendu dituzten eta malgutu dituzten hainbat jarduera. Koronabirusa saihesteko, pertsonen artean 1,5 metroko segurtasun distantzia mantendu beharko da aurrerantzean, eta hori bermatu ezin den kasuetan, maskarak erabili beharko dira.\nOrain arte bezala, maskarak nahitaez erabili beharko dira garraio publikoan. Higiene neurriak bermatzeko ardura norbanakoarena izango da halako egoeretan, baina zentroetan, instalazioetan, erabilera publikoko espazioetan eta erakundeetan, garbiketa eta desinfekzio neurri egokiak hartzen direla bermatu beharko du jarduera ekonomikoaren titularrak edo zuzendaritzak. Testuinguru horretan, esku-diruz ez ordaintzea lehenetsiko dute.\nEdukierari dagokionez, establezimenduetan eta instalazioetan baimendutako edukiera estandarra %60koa izango da –langileak barne–, eta pertsonen arteko distantzia errespetatzen dela ziurtatu beharko dute arduradunek. Bestetik, lokalak bi ate edo gehiago baditu, sartzeko eta irteteko erabilera desberdina ezartzea lehenetsi beharko dute.\nEdukieraren %100a baimenduko da dendetan, baita merkataritza zentroetan ere, betiere 1,5 metroko distantzia bermatzen bada. Halere, merkataritza zentroek espazio komunak eta jolas guneak badituzte, edukieraren %60 errespetatuko da horietan.\nBestalde, bide publikoan egiten diren azoken edo merkatuen kasuan, ezin izango dute ohiko edo baimendutako postuen % 60 gainditu, eta bezeroen joan-etorria mugatu egingo da, pertsonen arteko segurtasun distantziari eutsiko zaiola ziurtatzeko. Gainera, lehentasuna emango zaie 65 urtetik gorako herritarrei.\nFormakuntza zentroak eta liburutegiak\nAkademietan, autoeskoletan, euskaltegietan edota arautu gabeko prestakuntza zentroetan aurrez aurreko saioak egiteko 1,5 metroko distantzia errespetatu beharko da, baina gehienez 25 lagun egon ahalko dira gelan. Bestetik, ibilgailuak erabiliz gero, maskara nahitaezkoa izango da beti, erabiltzaile guztientzako.\nLiburutegien kasuan, edukiera ezingo da %60 baino handiagoa izan. Ikasteaz edo irakurtzeaz gain, baimenduta dago baliabide teknologikoak erabiltzea, baita online katalogoak, liburutegiko fitxetako katalogoak eta argitalpen elektronikoak kontsultatzea ere.\nMuseoetan, erakusketa aretoetan, antzokietan, zinemetan, zirkuetan, kontzertuetan eta bestelako kultura jardueretan, edukiera %60koa izango da gehienez, eta segurtasun distantziak errespetatu beharko dira –eta ezin denean, maskara erabili beharko da–.\nEz da edukierari edo jarduerari lotutako mugarik egongo, baina segurtasun distantzia bermatu beharko da mahaikideen artean eta mahaien artean.\nTurismo ostatuetako eremu komunetan 1,5 metroko distantziari eutsi beharko zaio, eta animazio jarduerak edo talde jarduerak gehienez 25 lagunentzako egin ahalko dira.\nEstablezimenduek ezingo dute beren edukieraren %60 gainditu, eta dantzarako pistak ez dira erabilgarri egongo.\nEdukiera eta distantzia neurriak errespetatu beharko dira, baita uretan ere. Eta hondartzen kasuan, bertan egoteko denbora neurtuko da, "edukiera kontrolatzea errazteko".\nUdalek izango dute haur parkeak, kirol eremuak, skate pistak edo aire zabaleko erabilera publikoko antzeko espazioak kudeatzeko eta arautzeko ardura. Orokorrean, erabiltzeko baimena dago, baina pertsona bakarra egon ahal izango da lau metro karratuko.\nKirol jarduera fisikoa bakarka edo taldeka egin ahal izango da aire zabalean –federatuta egon edo ez–, kontaktu fisikorik gabe eta gehienez 30 pertsonako taldeetan. Instalazioei dagokienez, edukierari eta distantziari lotutako neurri orokorrak errespetatu beharko dira, eta aldagelak eta dutxak erabiltzeko aukera ere egongo da.\nBeilatokietan gehienez 65 pertsona egon ahalko dira aire zabaleko espazioetan eta 30 espazio itxietan, eta errausketarako, ehorzketarako edo agurrerako jarraigoan 75 pertsonak parte hartu ahal izango dute. Gurtza tokietan ezingo da edukieraren %75 gainditu.


Ikerketa batek zuzenean lotzen ditu janari lasterraren kontsumoa eta obesitatearen hazkuntza. | Consumer\nIkerketa batek zuzenean lotzen ditu janari lasterraren kontsumoa eta obesitatearen hazkuntza.\nDieta mota hau egiten dutenek ez dute aintzat hartzen produktu osasungarrien kontsumoa: fruta, barazkiak, arraina, zerealak eta esnekiak.\nZuzeneko erlazioa dago janari lasterraren kontsumoaren igoeraren (freskagarri gozatuak, hanburgesak, pizzak eta saltxitxak) eta pisuaren igoera progresiboaren artean, Nafarroako Unibertsitatearen ikerketa baten arabera. Ikerketa horren arabera, gainera, Espainian eta Europan obesitatearen nagusitasun gero eta handiagoaren erantzule da.\nLana, nutrizioaren arloko aldizkaririk entzutetsuena den American Journal of Clinical Nutrition aldizkariaren azken zenbakian argitaratua, adin ertaineko 7.000 gizonezkorekin eta emakumezkorekin egin da, eta kontuan hartu dira, besteak beste, eguneroko kaloria-kopurua, alkohol-kontsumoa, tabakismoa eta jarduera fisikoa. Azterturiko pertsonen erdiak, gutxi gorabehera, pisua irabazi zuen ikerketan, eta hori ohitura horiekin eta dieta mediterraneoa uztearekin lotu zen, Miguel Ángel Martínez-González katedradunak zuzendutako Medikuntza Prebentiboko eta Osasun Publikoko Sailaren ikerketaren arabera.\nAdituek adierazi zutenez, azterlan horren ondorioek “kezkagarriak dira obesitatearen epidemia globalari dagokionez, zeren eta iradokitzen baitute produktu horien arteko lotura eta Estatu Batuetan izan den gehiegizko pisuaren hazkundea Mediterraneoko populazio helduaren eta prestakuntza-maila onaren artean ere nabari dela”.\nIkertzaileek diotenez, janari azkarra hartzen duten pertsonek ez dute aintzat hartzen produktu osasungarriak, hala nola fruta, barazkiak, arraina, zerealak eta esnekiak. Gainera, “dieta amerikanizatu” horrek kaloria gehiegi ditu; gantz saturatu asko ditu, oso kaltegarriak; eta ia ez du zuntzik, gehitu egin dute. Freskagarriei dagokienez, zientzialariek arto-almibarrarekin gozatuta daudela azaldu zuten. Azukre mota horrek koipe metaketa errazten du.\nazkar janari obesidad-eu


IRRATIAK IRRATIA - Hirien aurkako frontea sortzea erabaki dute Esan Erranek eta Gure Irratiak - Arrosa\nIRRATIAK IRRATIA – Hirien aurkako frontea sortzea erabaki dute Esan Erranek eta Gure Irratiak\nPublished On 3 martxoa, 2017 | By Zebrabidea ARROSA | Zebrabidea\nIrailean hitz eman genizuen hilean behin Arrosa irrati sareko irratiak ezagutzeko tartetxoa irekiko genuela Zebrabidean. Gainera, irratietako lagunen arteko elkarrizketen bidez egingo genuela hori. Gogoan izango duzue Antxetako Aitziber Zapirainek Arraioko Marleni egin zion elkarrizketa; edo Arraioko Inesek Atariako Iñigo Terradillosi egindako telefono txantxa. Eta oroitzen al zarete Atariakoek Bilbo Hiriako Ane Zabalari Tolosaldeaz egin zioten galdeketaz? Eta nola ahaztu Bilbo Hiriakoak Esan Erranera bidean galdu zirela.\nBa kateak aurrera segitzen du, beraz, iritsi zaie Esan Erraneko lagunei beste irrati bateko kideak elkarrizketatzeko garaia. Gure Irratiako Ihintza Arrieta harrapatu dute telefonoz, eta hirietako irratien aurkako konspirazio bat adostu dute harekin.\narrosaelkarrizketaesan errangure irratiaihintza arrietairratiak irratiajosu martikatelur gilportada


Ikea | Lack apalarekin apaintzeko ideiak Apaindu\nIkeak Lack apalarekin apaintzeko ideiak\nSusy fontenla | | Osagarriak, Ikea\nLa Apal gabea Denek erosten amaitzen duten Ikea enpresako pieza ultra sinple horietako bat da. Izkinan jarri edo egongelako apalategi sistema sortu, egia da lerro sinpleek estilo sinplea duten espazio modernoetan perfektua bihurtzen dutela. Zalantzarik gabe, joera den estilo nordikoarekin primeran doa.\nEgongelako eremuan bikaina aurkitzen dugu apaintzeko apalak eta altzari laguntzaile gisa balio dutenak. Gutxi okupatzen dute eta ez dute gelaren diseinuarekin hausten, beraz, erraza da dekorazioan sartzea. bertan dekorazio piezak edo liburuak gehi ditzakegu, gordetzeko behar dugun guztia. Diseinu sinple eta modernoko altzari funtzionalak dira, eta hainbat koloretan ere baditugu.\n2 Egongelako apalategirik eza\n3 Sortu bulegoa Lack apalategiekin\n4 Sukaldeko apalategiak sukaldean\n5 Ikea falta haurtzaindegian\n6 Apalategiak falta dira apain-mahaia sortzeko\n7 Ikea apalak txoko berezi batean\n8 Liburutegirako apalik eza\n9 Pasillo gabezia apalekin\n10 Logelarako apalik eza\n11 Apal apalaren gutxieneko estiloa\nLa Ikearen Lack seriea enpresako ezagunenetako bat da. Ikeara joaten garenean prezio ona eta diseinu modernoa duten piezen bila egiten dugu, normalean Eskandinaviako munduan inspiratuta eta serie hau ezin hobea da zentzu horretan. Bere prezioa ezin hobea da eta hainbat gauza aurkitzen ditugu, hala nola mahai osagarriak, apalategiak eta telebistako altzariak. Multzoan tonu zuriko altzariak aurkitzen ditugu, hauek dira gogokoenak, baina zurezko tonu argietan eta beltzean ere baditugu. Hiru tonu hauek ia beti altzarietan bilatzen diren oinarrizkoak dira, denarekin uztartzen baitira. Altzari hauen oinarrizko lerroek onenak bihurtzen dituzte egungo edozein espaziotan sartzeko garaian.\nEgongelako apalategirik eza\nLa egongelako gunea Ikearen Lack apalak jartzeko leku aproposa da. Apal mugikorrak, minimalistak eta modernoak dira, arreta gehiegi erakarri gabe beren funtzioa betetzen dutenak. Hainbat eredu daude baina funtsean lerroak hain oinarrizkoak dira, espazio askotan perfektuak direla. Apalategiak hainbat puntutan gehitu daitezke. Telebistako armairuaren alde batean apaingarri bat jartzeko. Sofaren gunearen gainean ere, argazki edo liburu batzuk jartzeko. Oso oinarrizkoak direnez, erraza da sartzea.\nSortu bulegoa Lack apalategiekin\nNahi duzuna bulego funtzionala zure etxean edukitzea bada, biltegi batzuk ere izan beharko dituzu, beraz, beste batzuk Ikea-ren Lack bezalako apalategi sinpleak ezin hobeak dira. Idazmahaiaren alboetan jartzen badituzu, leku aproposa duzu liburuak eta dokumentuak edo gustuko dituzun dekorazio xehetasunak jartzeko. Pieza ezin hobea da Eskandinaviako estilo idazmahai sinple batekin konbinatzeko, zurezko tonu zurietan edo argietan.\nSukaldeko apalategiak sukaldean\nHau apal aproposa da sukalde gunea. Lack apalategiak arreta gehiegi erakartzen ez duen eta sukalde modernoaren lerro zuzenekin bat egiten duen diseinu sinplea eskaintzen du. Bi bertsio ikusten ditugu, zuri-beltza, horietako bat argiztapen propioarekin. Ikea dendan egur argia duen bertsioa ere badugu, ezin hobea gure sukaldeari berotasuna emateko. Apal mugikor mota hau kafetegi bat sortzeko betaurrekoetatik jartzeko edo maiz erabiltzen ditugun tresna batzuk jartzeko erabiltzen da. Noski, edozein espaziotarako oso funtzionalak dira.\nIkea falta haurtzaindegian\nHorretarako ere erabil daiteke haurren inguruak. Haurrentzako liburuetarako apal aproposak, eskura izan ditzaten eta oso eskuragarri izan ditzaten, apala altueran jarriz. Haurtzaindegian oinetakoak eta bestelakoak antolatzeko ere balio dute. Kasu honetan Ikea Lack apal laburragoa dugu, hainbat tamaina baitaude. Pieza hauek haurrentzako gelarako aproposak dira eta, gainera, hain prezio ona edukita, ez dugu gehiegi inbertitu beharko gero geroko gelaren estiloa aldatu nahi badugu.\nApalategiak falta dira apain-mahaia sortzeko\nApailategia edukitzea ez da ohikoa baina badaude edertasun txoko txikiaz gozatzen dutenak. Normalean argi ona duten altzariak dira, a ispilu handia eta biltegiratze azalera. Horregatik, bertsio luzea duten Lack apal hauek ezin hobeak dira zuri eta nordiko estiloko apainketa mahai oso simetrikoa sortzeko.\nIkea apalak txoko berezi batean\nHave a gure etxeko txoko berezia ideia bikaina izan daiteke, lasai egon gaitezkeen eremua edukitzea baita. izan lan egiteko, irakurtzeko edo gogoeta egiteko, leku hau ezin hobea da. Apalak ezin hobeto egokitzen dira txoko honetara liburuak gordetzeko eta landareak jartzeko apal onak sortuz.\nLiburutegirako apalik eza\nDuten horietakoa bazara liburu asko eta gustuko duzu eskura izatea txoko ona sortzeko, Ikea-ko apal mugikor hauek dituzu. Ezin hobeak dira egongelan, logelan edo irakurtzeko txokoan apalategi errazak sortzeko. Erabilera ohikoenetako bat da, nahiz eta kontuan hartu behar den alboetan geldialdirik ez dagoela, kontuz ibili behar da liburuak eror ez daitezen.\nPasillo gabezia apalekin\nLa Apal honen soiltasun handiak mota guztietako espazioetarako egokia da, beraz, Lack pieza korridoreetan ere aurkitzen dugu. Apal mugikor hau ezin hobea da areto txiki baterako, oso gutxi okupatzen duelako eta funtzionaltasun ezin hobea ematen digulako. Loreontzi bat loreekin, giltzak uzteko xehetasun bat eta apalean ispilu polita jar ditzakegu gainean eta dagoeneko zure sarrera izango zenuke. Oso sinplea denez, aretoa ez da gauzaz beteta egongo.\nLogelarako apalik eza\nLogelarako adina ideia ditugu. Batetik apalategia argazkiak jartzeko beste bati. Oheburuaren eremuan edo ohearen alboetan gehi daiteke, mahai osagarri gisa. Pixka bat pentsatuz gero eman ditzakegu erabilera asko. Ohearen ondoan, liburutegi txikiagoak gaueko mahai gaineko balio dezake. Apalategia oheburuan jartzen badugu, argazki eta dekorazio xehetasunak jartzea aproposa da. Biltegiratzeko eta apaintzeko zerbait jartzeko pieza gisa balio du. Bere lerroek ez dute sekula hartzen guk jarri genituen gauzetatik.\nApal apalaren gutxieneko estiloa\nEl gutxieneko estiloa da Ikeak Lack apalategia definitzen duena. Eskandinaviako inguruneetarako ezin hobea den estilo sinplea. Estilo mota honetako edo Eskandinaviar oinarrizkoenetako etxea baduzu, ikusiko duzu Gabezia apalak zure gela askotan zerbitzatuko zaituela. Txoko ederrak sortzen ditugu, oso espazio praktikoak eta moderno eta minimalistara egokitzen den oinarrizko diseinuarekin.\nArtikuluaren bide osoa: Hasiera » apainketa » Osagarriak » Ikeak Lack apalarekin apaintzeko ideiak\nZure etxean zurezko ate tolesgarriak


urria 2015 - Floreaga Salestar Ikastetxea - Azkoitia\n2015-10-30 by Zezilio Utzi iruzkina\nUrriaren 30ean DBH 3ko ikasleak Bilbon izan dira Arte Ederren Museoa bisitatuz. Goizean goiz eguraldi oso onaren laguntzaz Bilbo aldera abiatu gara. Ikusi beharreko guztia bisitatu ahal izateko, iritsi bezain laster bi taldetan banatu gara. Talde bat Arte Ederren museora joan garen bitartean besteak Alhondiga eta Guggenheimera joan dira, eta gero alderantziz. Arte Ederren … [Read more...]\nLH 5 ZERO ZABOR GELAK\n2015-10-29 by Agenda 21 Utzi iruzkina\nAstelehenean LH 5. mailakoak ZERO ZABOR tailerrak egiten hasi ginen. Tailerrak egiteko Ray etorri zen. Rayk gauzak zer edukiontzira bota erakutsi zigun. Edukiontzi horia, ontzi-arinen edukiontzia zela esan zigun. Asteartean materia organikoari buruz hitz egiten egon ginen. Nora bota behar den, landereen deskonposaketari buruz, konpostari buruz... gainera ikastetxeko … [Read more...]\n2015-10-21 by LH Floreaga Utzi iruzkina\nUrtero bezala, Azkoitiko Danborrada gerturatzen ari da. Aurten, azaroaren 21ean izango da. Floreagatik, bi talde irtengo gara; bat gurasoena, eta, bestea, berriz, ikasle ohiena. Ikasle ohietan mutilak eta gurasoen gizonezkoen taldeetan, hutsuneak daude. Talde hauetan irtetzeko lehentasuna gizonezkoek izango dute, baina emakumezkoak ere irten daitezke. Danborradan irten nahi … [Read more...]\nLH5eko ikasleak, urriaren 16an, Igartubeiti baserrira joan ginen. Goizeko bederatzietan autobusa hartu eta Ezkio-Itsaso aldera abiatu ginen. Gustora joan ginen, kantatzen eta geure kontuak esaten. Iritsi ginenean, bi talde egin genituen, A eta B, eta ekintzetan hasi ginen. Lehenik, A taldekoek Igartubeiti baserriko historia ezagutu genuen erakusketa baten bidez. Bitartean, … [Read more...]


Kolonbiako armada utzi egin du Alzate jeneralak, "ohore militarragatik" | Mundua | Berria\nKolonbiako armada utzi egin du Alzate jeneralak, "ohore militarragatik"\nIgandean askatu zuen FARC-EP gerrillak, bi astean bahitua izan ostean. Bake negoziazioetan "eztabaida utzi eta ekiten hasi" nahi du Bogotak.\nRuben Dario Alzate jenerala, armada uzteko erabakiaren berri ematen. / MAURICIO DUE�AS CASTA�EDA / EFE\nJuan Manuel Santos Kolonbiako presidenteak bake elkarrizketak eten zituen iragan azaroaren 17an, gerrillak Dario Ruben Alzate jenerala eta haren laguntzaileak gatibu hartu ondoren. Gerrillak igandean askatu zituen, eta atzo iritsi ziren Bogotara. Alzatek onartu du segurtasun protokoloak urratu zituela Chocoko eskualdera joanda —han atxiki zuten—, eta armada uztea erabaki du, harekiko "errespetu eta maitasunez". Santosek baiezkoa eman dio erabaki horri, eta adierazi du Alzate "militar on bat" izaten irtengo dela armadatik.\nGobernuak eta FARCek ez dituzte elkarrizketak berehalakoan hasiko, baina lehen gerturatze bat egingo dute. Kolonbiako Gobernuko negoziatzaileen buru Humberto de la Callek jakinarazi duenez, ordezkaritzaren zati bat Habanara iritsiko da gaur, eta bi egunez bilduko da FARC-EP Kolonbiako Indar Armatu Iraultzaileak-Herriaren Armadarekin. Baina ez diote helduko azaroaren 18an egitekoak ziren biktimen inguruko 31 zikloari. De la Calleren hitzetan, "azken egunetako gertakariei buruzko" ebaluazio bat egingo dute.\nSantosek jeneralaren eta beste soldaduen itzulera jarri zuen elkarrizketei ekiteko baldintza gisa, nahiz eta alde biko su-etena ematea ukatu. Hain zuzen ere, meniaren aldeko adierazpenak egin dituzte FARCek iragan azaroaren 25ean askaturiko bi soldaduek. "Su pean ez dugu bakea lortuko", esan du Paulo Cesar Rivera soldaduak, gerrillak argitaraturiko elkarrizketa batean.\nAguilas Negras talde paramilitarrak Reporteros Sin Fronteras agentziari eta Telesur eta Canal Capital telebistei mehatxu egin die. "Prozesuaren bozgorailu dira, eta herrialdea narkoterrorismoari saltzeko xeda dute".


Euskal Herriko bidaia-gida/Herriz herri/Lezaun — Wikibooks\nEuskal Herriko bidaia-gida/Herriz herri/Lezaun\nAna Goretti Ochandorena Nuñez (en)\n42° 46′ 49″ N, 1° 59′ 39″ W / 42.780277777778°N,1.9941666666667°W / 42.780277777778; -1.9941666666667Koordenatuak: 42° 46′ 49″ N, 1° 59′ 39″ W / 42.780277777778°N,1.9941666666667°W / 42.780277777778; -1.9941666666667\nDeierri eta Gesalatz\n239 bizt. (2021)\nLezaun Euskal Herriko udalerri bat da, Nafarroa Garaian. 239 biztanle ditu. Nafarroako erdialdean dago, Andia mendilerroaren magalean kokatuta. Iparraldean Zunbeltz eta Andiarekin egiten du muga, hegoaldean Deierri bailararekin eta Abartzuzarekin, eta ekialdean, aldiz, Gesalatzekin.\n4.1 Lezaungo pagadia\n4.2 Ubagua ibaiaren arroila\n4.3 Erbiotzeko sakana\nLezaungo udalaren historia nahiko berria da, 55 urte ditu soilik. 1951ean Deierriko udaletik independentzia lortu zuen.\nTradizioz, Lezaun, artzainen herri bat izan da, baso eta larrez inguratuta dagoelako eta gainera bere tradizioak horrela adierazten duelako. Lehen sektorea gailentzen da, beraz, herritarrak batik bat abeltzantzatik bizi baitira.\nLezaunek eskaintza kultural handia du. Esaterako, armarridun etxeak daude; hots, jabeek egoera ezin hobean kontserbatutako jauretxeak. Horren adibide da “Subiza etxea”.\nHorrez gain, San Pedro eliza ere bisitatu daiteke Lezaunen. Erromaniko berantiarreko eliza hau XII. mendean eraiki zen. XVII. mendean eraikinari zati berri bat gehitu zitzaion, eta ondare historiko eta kulturalaren aldetik balore handia duen Erdi Aroko dorre bat dauka elizak. Santa Barbara eta San Kristobal baselizak ere bisitatu daitezke.\nLezaun herriaren amaieran “Cerro viejo” izeneko haitzuloa dago. Historiaurreko aztarnak aurkitu dira leize honetan. Espeleologia gustuko duen ororentzat aukera bikaina da.\nUdan zehar freskatzeko aukera desberdinak dituzte bisitariek, bai herrian bertan, baita bertatik gertu ere. Esaterako, San Kristobal, Ikomar eta Oliturri urmaelak daude, baina kilometro gutxira Allotzeko urtegian ere bainatu daiteke.\nAnimaliak gustuko dituztenek putreen etzalekuak ikusi ditzakete, izan ere, Lezaungo barrutian putre populazio handia baitago. Beste motatako animaliak ikusi nahi izatekotan, Basabere baserri-eskola aukera ezin hobea da. Bertan mundu guztiko animaliak ikusi daitezke eta bisita gidatuak antolatzen dira. Basaberen pintxoak jan eta bazkaldu daiteke.\nGastronomiari lotutako jardueraren bat bilatzen dutenek Aldaia gaztandegia bisitatu dezakete. Bertan bisita gidatuak antolatzen dituzte gazta nola egiten duten azaltzeko, eta amaieran Idiazabal eta gazta-zaharra dastatu daitezke ere.\nLezaundik hainbat ibilbide abiatzen dira, zirkularrak zein joan eta etorrikoak.\n9 kilometro luze eta 350 metroko desnibela duen ibilbidea da. Familia, lagunekin edota bakarrik egin daitekeen ibilbidea da. Lezaungo pagadiak ikusi eta gozatzeko aukera izango du bisitariak.\n11,4 kilometro luze da ibilbide hau eta 355 metroko desnibela du. Lezaunetik edota Erriezutik egin daiteke ibilbidea. Ubagua ibaiaren ibilbidea egingo du bisitariak, eta momentu batean, ibai honen sorburuarekin topatuko da. Turkesa koloreko ur garbian bainatzea aukera aparta da egun berotsuetan.\nLezaunetik edo Iturgoienetik egin daitekeen ibilbidea. 7,4 kilometroko luzeera dauka eta 131 metroko desnibela.\nIbesi jatetxea. Urbasa-Andia mendilerroan kokatuta dagoen taberna honetan tokiko produktuak eta etxeko postreak jan daitezke.\nJubilatuen taberna. Herrian bertan dagoen tabernan pintxoak, bokatak eta plater konbinatuak eskaintzen dituzte.\nErbioz landa etxea. 11 lagunentzat.\nEgun berotsuetan freskatzeko Allotzeko urtegia dago kilometro gutxira. Horrez gain, Lezaundik gertu igarotzen den Ubagua ibaian ere bainatzeko aukera dago. Lezaunen inguruan Deierri eta Gesalatz haranak daude, eta bertako herri eta paisaietan aisialdi zein kultur jardueren eskaintza aparta aurkituko du bisitariak.\nLezaungo udalaren webgunea.\n↑ Lezaungo udalaren webgunea.\n↑ Lezaungo udalaren webgunea\n↑ Basabere eskola\nOrrialdearen azken aldaketa: 12 abuztua 2020, 11:02.


Euskara maila egiaztatzeko azterketak egingo dira Madril, Bartzelona eta Buenos Airesen\n- Etxepare Euskal Institutua bigarren urtez arduratuko da Helduen Euskalduntzearen Oinarrizko Curriculumean zedarritutako B1, B2 eta C1 euskara-mailak egiaztatzeaz, euskararen eremutik kanpoko Euskal Etxeetan.\n2010. urtean Euskara Munduan programa sortu zenetik, urtero egin izan dira azterketa horiek euskararen eremutik kanpo, HABEren gidaritzapean. Euskara Munduan programa Etxepare Euskal Institutuaren kudeaketa esparrua igaro zen 2018. urtean, eta geroztik, bera da Ezohiko Deialdi izeneko proba hauek antolatzearen arduraduna, HABEren deialdi eta azterketa ereduak erabiliz.\nMadril eta Bartzelona izan ohi dira deialdi bakoitzean euskararen eremutik kanpo azterketa egiteko leku finkoak. Horiez gain, espainiar estatutik kanpoko leku ezberdin bat hautatu ohi da urtero, izen-emate kopuruak hala eskatzen badu, azterketa egiteko. Aurtengo kasuan, Argentinako Buenos Aires hiriburua izan da leku hautatua, eta bertan nazioarteko edozein euskara ikaslek izan du izena emateko aukera.\nEuskararen eremutik kanpo egingo den lehen azterketa Madrilgoa izango da. Maiatzaren 11n izango da, larunbat honetan. Bertan, guztira, 36 ikaslek eman dute izena: B1eko 10ek, B2ko zazpik eta C1eko 19k. Hurrengo azterketa Bartzelonakoa izango da, maiatzaren 18an. Bertara, C1 mailako lau ikaslek eman dute izena. Amaitzeko, Buenos Airesko azterketa denbora tarte bat barru izango da: uztailaren 27an. Hura egiteko, 22 ikaslek eman dute izena guztira: B1eko 10ek eta B2ko 12k, hain zuzen. Kasu guztietan, azterketaren ereduak Euskal Herrian egiten diren azterketa eredu berberak izango dira, eduki eta zailtasun mailan.\nEtxepare Euskal Institutuak iaz egin zuen lehen aldiz azterketa honen ezohiko deialdiaren kudeaketa Euskal Etxeetan. 2018an, Madril eta Bartzelonan egindako azterketetan 40 titulu eman ziren guztira. Euskara Munduan programa 2010. urtean sortu zenetik, iazko azken deialdira bitarte, 170 ziurtagiri eman dira guztira euskararen eremutik kanpo.


As time goes by… • ZUZEU\nSortze data: 2012/04/21\nLatitudea: 42º 35,441´ N\nLongitudea: 2º 47,803´ W\nEsposizio denbora: 1/13?\nSentikortasun eskala: 1000 ISO\nEta zuk, zer egingo zenuke CCCP-ren eraso prebentibo baten aurrean?\nGaldera hori plazaratzen zuen 80ko hamarkadan Polanski y el ardor taldeak. Denboraren perspektibatik ikusita, zenbait gogoeta sortarazi dizkit orduko galdera hark:\n1.- Madrilgo mobida bezala ezagutu zen mugimendu hura, funtsean, mugimendu estetiko soil bat izan zela sinesten duenen bat balego, oraindik, oker dabil. Eta ez diot, inola ere, gerora Alaska edo Almodovar izan direna kontuan hartuz. Bertan geratu ziren beste askoren atzean ere, Fabio McNamara edo Kaka de Luxe kasu, benetako artistak zeuden.\nIzan ere, bere taldeari izena jartzerakoan Roman Polanski handiari gorazarre egite hutsa zerbait bada. Euren abestietako hitzei erreparatu eta, hori ere, zerbait bada. Eta talde punk bateko partaide bezala saxofoia jotzen duen tipo bat aurkitzeari buruz, zer esanik ez.\nGomendio bat: La Bola de Cristal saioko kapituluren bat berrikusi eta zeuon buruari galdetu ea gaur eguneko telebistan maila intelektual horretako saioren bat aurki daitekeen.\n2.- Aguretu egin naiz!\nLanera abiatu aurreko dutxa batek eman zidan lehenengo pista. Aspalditik egongo dira hor, ziurrenik, baina oraintsu ohartu naiz ispiluak, Edurnezuri ipuinean bezalatsu, eta bizarreko ile urdinek, bereziki, denboraren erlatibotasunaren benetako neurria jaurti zidatela aurpegi erdira…\nEmaten du ez dela horrenbeste denbora pasa garagardo barril batera igo eta Give it up ereserkia abesten genuenetik. Nik uste baino urte gehiago joan dira, antza, ordutik hona.\nAisia, orain, Doctor Deseo ikusteko egiten den ihesalditxoak irauten dituen 3 orduetara mugatzen da. Hori bai: kantitatea kalitateagatik alde batera uzten denean, joan den asteburuko Mundakako kontzertua bezalakoak izugarri eskertzen dira. Saturnoko hotzaren ondorioz bere buruaz beste egin zuena oraindik ez delako guztiz hil, Barakaldon eta Saturnon antzerako hotza egin dezakeelako edo, behintzat, ermami batekin mundua geratu daitekeelako…\n3.- Winston Churchill-ek esan omen zuen behin 20 urterekin ezkertiarra ez denak bihotzik ez duela, baina 40rekin oraindik ezkertiarra denak ez duela bururik. Churchill jaunari arrazoiaren zatitxo bat eman beharko niokeela aitortzear nago.\nEzkertiartzat dut neure burua, baina IKEA-ra osteratxoak egitea hain gustuko izateak kezkaturik nauka. Kapitalaren atzaparretan erori garen garaiotan, eredu horren ikono den megadenda horretan hain eroso sentitzeak zer pentsatu handiak eman dizkit. Eta, are gehiago, edalontzi hutsa eskuan autozerbitzu makinara gerturatu eta Cola Light aukeratzen dudan bakoitzean…\nZer egin dut txarto?\nNik behintzat, eta harira bueltatuz, argi daukat zer egingo nukeen: argazkiko tipoa egiten ari den gauza bera. Emaztea eta alaba hartu, López de Heredia upategiko sotorako eskaileratxoak jaitsi, Viña Tondonia erreserba zuri bat ireki, errekara ematen duen zabaldegitxoan eseri eta patxada ederrean egon.\nNo matter what the future brings… Carpe diem!


SOLOKOETXE BHI : 2018\nUrtero bezala, gure institutuko ikasleak, kasu honetan 2.DBHkoak, jaitsi egin dira Arenalera Santo Tomas-eko azoka ikustera eta gure baserritarren produktuaz eta baita giroaz ere gozatzera. Ondo pasatu egin dute eta poz-pozik bueltatu dira.\nEPALTZA ALARGUNAREN BEKEN SARI BANAKETA\nGure ikasle ohiak Itxaso Hernández Costoyak ikasle bikainentzako 2017-2018ko “Casilda Iturrizar -andrea - Epaltzaren alarguna” udal beka irabazi du.\nArgitaratzailea NAGUSIA noiz 15:34 0 iruzkin\n2018ko urriaren 3an, 2. mailako batxilergoko ikasleak irteera bat egin genuen BCAMeko (basque center of applied mathematics) Alameda de Mazarredon dagoen egoitzara. Aurten 10 urte betetzen dituen matematika aplikatuen ikerkuntza zentro honetan, talentu handiko mundu osoko hainbat ikertzailek gizartearen mesederako izango diren ikerketak daramatzate aurrera matematiketan oinarrituta Eusko Jaurlaritzaren babesarekin. Zentroan ikertzaile batzuk aurkeztu zizkiguten eta bakoitzak bere ibilbidea azaldu zigun, denek izan dute goi-mailako ikasketetan bide nabari eta luze bat eta beraien matematika aplikatuekiko pasioa beraien ogibide bihurtzea erabaki zuten bide batez gizarteari mesede bat eginez. Besteak beste, suteen hedakuntza aztertzen dute, inguruneko aldagai guztiak kontuan izanik (haizea, orografia…), edota kirolaren munduan talde profesional batzuekin bat egiten dute euren atleten puntu optimoa lortzeko beti matematikak erabiliz. Horrela ba, bcameko kideek matematikak kontularia izateko ez ezik beste gauza garrantzitsu batzuetarako oso erabilgarriak direla frogatu digute.\nOier Illera (2.Batxiler A)\nArgitaratzailea NAGUSIA noiz 19:46 0 iruzkin\nIPUINAK IRAKURRIZ, IPUINAK IDATZI\nMaiatzaren 24an jaso zuten saria, Bilboko Udaletxeko Arabiar Aretoan, 2018ko Rafael Mikoleta Ipuin Lehiaketa Literatura ekimenaren irabazleek.\nAurten bigarren mailako bi ikasle ditugu zoriontzeko euskarazko ipuinen lehiaketan lehenengo eta laugarren saria irabazi dutelako.\nLehenengo saria bere kategorian Maider Martinez de la Hidalgak irabazi du Hitzik ez ipuinarekin. Bertan, transe-xualitatearen gaia jorratzen du goxotasunez.\nArgitaratzeko lana, berriz, Garazi Oñaterentzat izan da Zuri-beltzeko argazki baten istorioa ipuinarekin. Garazi-rentzat ez da lehenengo aldia, iaz eta duela bi urte ere saria jaso baitzuen lehiaketa horretan.\nEspero dugu hurrengo urteetan ere parte hartzen jarraitzea institutu honetako idazle hasi berri guztiek.\nGure eskerrik beroenak zuen lanagatik eta jarraitu ezazue zuen idazle sena lantzen!\nArgitaratzailea NAGUSIA noiz 9:21 0 iruzkin


Grafo koloreztaketa - Wikipedia, entziklopedia askea.\nGrafo teorian, grafo baten koloreztaketa grafoko elementuak (erpinak edo ertzak) hainbat baldintzapean koloreztatu edo bereizteko erabiltzen da. Erpinen koloreztaketan ondokoak diren erpinak kolore ezberdinez margotu behar dira. Ertzen koloreztaketan berriz ondokoak diren ertzak dira kolore ezberdinez margotu beharrekoak. Grafo bateko aldeei buruz ere koloreztaketa ebazkizunak planteatzen dira. Erpinen koloreztaketa da ordea ebazkizun nagusia, beste koloreztaketa guztiak erpinen koloreztaketaz ebatzi ahal izaten baitira. Grafo koloreztaketak aplikazio zabalak ditu plangintza arloan. Koloreen ordez, zenbakiak edo bestelako ikurrak ere jarri daitezke, baina koloreak erabili ohi dira, historian zehar grafo koloreztaketak mapak koloreztatzeko lau koloreen teoremarekin lotu zirelako.\nErpinen koloreztaketa[aldatu | aldatu iturburu kodea]\nHiru koloreko koloreztaketa bat.\nEskuarki, erpinen koloreztaketan ondokoak diren puntu edo erpinak kolore ezberdinez margotu behar dira. Bukleak dituzten grafoak baldintza hori betez koloreztatu ezin daitezkeenez, buklerik gabeko grafoetarako egiten da koloreztaketaren azterketa. Baldintza beteaz k kolore erabiltzen direnean, k-koloreztaketa burutu dela esaten da eta grafoa k-koloreztagarria dela esaten da. Ondoko erpinak kolore ezberdinez margotuz betiere, G grafoko erpinak koloreztatzeko behar den kolore kopuru minimoari χ(G) zenbaki kromatikoa deritzo.\nHandiena lehenengo algoritmoaren bitartez, eta erpinen bi orden ezberdin erabiliz, grafo baterako bi koloreztaketa ezberdin. Ezkerrekoak zenbaki kromatikoa ematen du: 2. Eskubikoak 4 kolore erabiltzen ditu.\nErpinak koloreztatzeko metodo ezberdinak daude. Ohizko metodo bat algoritmo irenskorra den handiena lehenengo algoritmoa da. Algoritmo honetan, erpinak mailari buruz sailkatu eta ordena horretan ondokoak ez diren erpinak lehenengo koloreaz margotzen dira, gainerako erpinak, ondokoak ez badira, ordena berean bigarren kolore batez margotzen dira, eta abar, erpin guztiak margotu arte. Algoritmoak zenbaki kromatikoa edo handiagoa den kolore kopuru bat ematen du, baina bada erpinen ordenaren bat, algoritmoa erabiliz grafoaren zenbaki kromatikoa ematen duena. Beste erpin ordenetarako ordea, handiena lehenengo algoritmoak zenbaki kromatikoa gainditzen duen kolore kopurua ematen du.\nErpinen koloreztaketa lan plangintzarako erabil daiteke. Adibidez, egin beharreko lan batzuk aldi ezberdinetan kokatu behar badira, lanak edozein ordenetan buru daitezkeela, bateraezintasunak sor daitezke aldi berean egin daitezkeen lanei buruz, bi lanek baliabide bera behar dutelako esaterako. Lanak burutzeko denbora laburrena jakiteko, egin beharreko lan bakoitzeko erpin bat sortzen da, bi lan batera burutu ezin badirenean dagozkien bi erpinak ertz batez lotuz. Horrela sortzen den grafoaren zenbaki kromatikoa da lanak burutzeko denbora laburrena, kolore bereko erpinak izanik aldi berean egin daitezkeen lanak.\nErtzen koloreztaketa[aldatu | aldatu iturburu kodea]\nErtzen koloreztaketa bat. Indize kromatikoa 3 da.\nEbazkizun batzuetarako planteamendua erosoagoa da ondokoak diren ertzak kolore ezberdinez margotu behar direla ezarriz. Ertzak horrela koloreztatzeko behar den kolore kopuru minimoari indize kromatiko deritzo eta honela adierazten da: χ'(G).\nIndize kromatikoa grafoko puntuetako maila handienarekin edo maila handiena gehi bat zenbakiarekin dator bat, Vizing-en teoremaren arabera.\nErtzen koloreztaketak enparejamendu ebazkizunetan erabiltzen dira, puntu edo erpin ezberdinen artean grafoak ahalbideratzen dituen enparejamendu edo ertzak kokatzeko era kopurua zenbatzeko, alde biko grafoetan askotan. Adibidez, grafo batean puntuak jokalariak izanik eta ertzek jokalarien artean jokatu beharreko partiduak adierazten badituzte, indize kromatikoak partiduak jokatzeko egun kopurua adierazten du, jokalari batek egun batean partidu bakarra jokatzen badu.\nMultimedia: Graph coloring\nOrriaren azken aldaketa: 15 abendua 2019, 20:23.


Juantxo Aramaka: "Lasai gaude, guztia ondo antolatua baitago, baina gogo handiz" - Tolosa - Tolosaldeko ataria\nMikel Iraola 2013-10-29 13:17\nGlaukoma taldea Japonia aldera abiatu da dagoeneko. Hamar egunez bira egingo du bertan. Loiuko aireportuan zeudela, hegazkina hartu aurretik, Juantxo Arakamarekin hitz egin du Mikel Iraolak.\n12:45ean abiatu da Glaukomaren hegazkina Japoniarantz. 25 orduko bidaiaren ondoren iritsiko dira, eta bertan astebetez arituko dira, egunero kontzertuak emanaz. Hegazkina hartu aurretik, taldeko abeslariak, Juantxo Arakamak hitz egin du Ataria Irratiarentzat. Goizean goiz abiatu dira Bonbereneatik, eta "lasai" daudela azaldu du, "guztia ondo antolatua" baitago.\nEgunean eguneko kronika egingo du Japoniatik Juantxok. Hori jarraitzeko, Tolosaldeko Atariak kanal berezi bat sortu du Glaukoma #Japantour izenarekin.


Erabakitzeko eskubidearen aldekoak, gero eta gehiago - Politika - Berria\nErabakitzeko eskubidearen aldekoak, gero eta gehiago\nAraba, Bizkaia eta Gipuzkoan, %62 dira independentziari buruzko erreferendum bat egitearen alde daudenak —urtebetean zortzi puntu hazi da kopurua—, Euskobarometroaren arabera. %35ek bozkatuko lukete alde, eta %34k kontra.\nGure Esku Dagok erabakitzeko eskubidearen alde iazko ekainean eginiko giza katea. Josu Santesteban / Argazki Press\nUrriaren 27tik azaroaren 14ra bitartean 600 lagunen artean eginiko galdeketaren emaitzak aurkeztu ditu gaur Euskobarometroa egiten duen Euskal Herriko Unibertsitateko taldeak. Araba, Bizkai eta Gipuzkoako herritarrei galdetu diete.\nIndependentziari buruzko erreferendum bat egitearen alde daude gehienak (%62), baina kopuru hori %45era jaisten da Nafarroa erreferendumetik kanpo geratuko balitz. Euren burua abertzaletzat dutenen %88 daude kontsultaren alde, baina baita euren burua ez abertzaletzat dutenen %42 ere. Azken horien kasuan bost puntu hazi da kopurua sei hilean.\nIndependentziari buruzko balizko erreferendumean, gehiago lirateke aldekoak (%35), ozta-ozta (%34 kontrakoak). Independentziarekiko babes hori nabarmen urrituko litzateke Nafarroa kanpoan geratuz gero, eta beste horrenbeste Europako Batasunetik kanpo geratuz edo ekonomiari kalte eginez gero.\nEuskobarometroa: EAEn euren burua abertzaletzat ez dutenen %12k nahi dute independentzia (+%3 sei hilean) pic.twitter.com/iOrVw5O5KI\n— Jon Olano (@olano_urkia) December 19, 2014\nIndependentzia nahi "handia" %30k dute, eta gutxi edo batere ez %53k. Estatu independentea izanez gero, ordea, bizimoduak hobera egingo lukeela uste dute %28k, eta baldintzen arabera %15k.\nIndependentziarekin, bizimoduak berdin edo hobera egingo lukeela uste dute %44k; baldintzaren arabera, %15 pic.twitter.com/QR49spGC7t\nAgiria. Euskobarometroa (2014ko azaroa)


Barremiar - Wikipedia, entziklopedia askea.\nBarremiarra Kretazeoko estaietako bat da. Orain dela 130,0 ± 1,5 Ma eta 125,0 ± 1,0 Ma artean hedatu zen. Aurreko estaia Hauterviarra izan zen eta ondoren etorriko zena Aptiarra. Urgondarra garai honetan hasi zen Frantziako hegoaldean.\nIzena Frantziako Proventza Garaiko Alpeakko departamentuan dagoen Barreme herritik datorkio, eta bertan dago oraindik ere estratotipoa. Barremiarraren oinarria Spitidiscus hugii eta Spitidiscus vandeckii ammoniteen lehenengo agerpenak markatzen du. Bukaera M0r kronozonaren hasieran egon zen geomagnetismo alderanzketak markatzen du. Gertakari hau Paradeshayesites oglanlensis ammonitearen agerpenarekin ia-ia batera gertatu zen.\nAmmonitida[aldatu | aldatu iturburu kodea]\n↑ a b c d e f g h i j k l m n o p q r Lehenengo agerpena: Goi Barremiarra\n↑ a b c d e f g h i j k l m n o Lehenengo agerpena: Behe Barremiarra


BETI BIHOTZEAN - Calasanz Santurtzi\nA zer nolako egonaldia pasatu garen Sukarrietan! Eta, gainera, izugarrizko eguraldiarekin! Zer edo zer gehiago eska dezakegu? Ba bai, Barakaldoko Ibaibe eskola eta Bilboko Gabriel Aresti eskolarekin egon gara, eta guk pentsatutako helburu bat bete zen heldu bezain laster, hau da, neska-mutilen arteko harremanak sustatzea!!!\nHorrez gain, Lurra proiektuan ari gara, Jonek eta Xabik emanda, eta esan beharrekoa denez, esango dut: ikaragarrizko maisuak dauden Sukarrietan!! Haiei esker, ikusi dugu korta eta ortua edota nola funtzionatzen den lurraren zikloa edo zein gozo dagoen guk egindako mamerlada, besteak beste.\nZer esanik ez dago tailerrei buruz: sukaldaritza, pizzak egiten, argazkigintza, modu tradizionalean, ehungintza (erlaxatzeko modurik onena, batzuen ustez), zeramika, enkoadernaketa…\nAzken finean, gure helburu guztiak bete egin ziren: Alde batetik elkar ezugutu dugu, lagunak egin dituzte eta bizitza osorako oroimenak edukiko ditugu. Beste aldetik, lurrari buruzko informazioa hartzeaz gain, ikasleek aukera eduki dute praktiketan jartzeko egun berberan.\nCategoría: General 26 septiembre, 2014\nAnteriorPublicación anterior:San José de Calasanz, sinónimo de emprendizajeSiguientePublicación siguiente:UN HOMENAJE A NUESTROS QUERIDOS MAYORES


Escrito el 7 de Febrero de 2008 en vasco con un tamaño de 7,45 KB\nHISTORIA IRAKASKUNTZAREN BILAKAERA *Azalu abrtzaletasuna eta nazioarteko... --> Zer iritzi erakustn dute txosten gehienak abertzaletasuna eta nazioarteko inguruan, Zer eman behar da? Umearen herrialdearen historia --> Zertarako? Bere inguruarenganako eta aberrirenganako maitasuna sortzeko. --> Zein neurri hartu behar dira?Ideia nazionala bere neurritik kanpo ez goraipatzea eo alboko nazioak ez mesprezatzea eta gustatzea. --> Zertan datoz bat txosten guztiak?Historiaren ezagutzak, herriak elakr ezagutzeko eta hobekiago uertzeko lagunu dezaketela onartzean, dena nazioarteko itxura artzen doalako; ez aberriak, herrialdeak esagertzen doazelako, naziren interdepenentza nagusitzen hasi delako baizik. --> zer erakusten du hisyoria unibertsalak?Zein da bere balioa?INongo nazioaren bizitzarik ezin dela azaldu bestearena kontutan hartu gabe. Argi dagoena, nazio bakoitzak kolektibitate zabalago baten parte dela Giza zibiizazioa lan kolektiboa dela, herri guztiak hartu baitutte part. --> Abertzaletasuna et nazioarteko espirituaren arazoa, zeintzuk dira arazo honen inguruan agertzen diren joerak? A)Herrialde gehienetan; historia nazionala hartzen ute erdatzat, historia unibertsaleko elementuak aipatzen diuzte hist.nazionala ulerteko beharrezkoak dituztenak. Neurri batean 2 historiak paraleloki irakasten dira. B) Eskandinabiar herrietan: Historia nazionala historia unibertsalean errotuta irakasten da. D) Rafael altamiraren ustez, gizateriaren lan kolektiboa agertu behar da. 2 historia motak elkartzerako orduan irakaslearen trebestasuna eta ikaslearen gaitasuna kontutan hartu behar direla azpimarratu du. * Nola planteatzn a metodo didaktikoa arazoa... --> Nolakoa zen historiaren irakaskuntz XIX.mnd? Zein gai aztrtzn ziren eta zein zen bere hari eroalea? Historiaren irakaskuntza historia nazionalaren narrazio kronologikoan eta beroni buruz ikasten oinarritzen a. --> Zei aro aztertzen ziren? Aro modernoa eta garaikidea baino lehenagokoak --> Zein ziren testu liburuen ezaug didaktikoak? Mapa historikoak, argazkiak, marrazkiak... --> XIX.mende ostean, historia irakasteko era aldatu, zein faktoreak eragiten dute? A)Historiaren zentzua zabalago B) Psikolog eta pedagogian ematen diren abantzuak eskolan eragna izango dutela -->Metodo didaktikoari buruzko arazoan, ezaugarri historikoaren helburuei dagokionez 2 fase. 1fasea)Gertaerak bere benetako itxuran ezagutzeaeta denboran eta espazioan kokatzen jakiteak. 2. fasea) - A. Beste gertaera batzuekin konparaketak egingo ditu eta bakoitzaren ezaugarriez eta izaerez ohartuko da. B) Gertaerak elkar lotzean, beren arteko zergatiak eta ondorioak ezagutuko ditu; azken finean, ikasleak bere ezautzak arrazoitzen eta sailkatzen jakin behar du. --> Ikasleek hastapen psikopedagokiko batzuk kontuan hartu; 1) Irakasleek ikasgaia emateko orduan ikasleen adinak eta ulerkuntza mailak mugatzen diuen balintzak 2) ulergaitzak diren formulazio abstraktuak eta jeneralizazioak baztertu 3) Historiaren irakaslea, zehatza eta bizia *Bruselazko mintiaren azterketak --> Zer dio historia testuliburuei buruz? iraupena: Aldaketa oso astiro ematen ari da Aurrerakuntzak; 1) Historia politikoari eta militarrari garrantzia kentzen zaion neurrian, historia ekonomiko kultural eta soziala gorpuzten ari ela 2) Liburuen itxura hobetu a: tipoggrafia eta irudia 3) Ikasleak ekintzan zuzenetara behartuak daude: laburpenak, testu osagaien irakurketak... -->Testuliburak ikusi ondoren, zeintzuk dira hist irakaskuntz inguruan egiten dituen gomendioak?A) Historia unibertsala giza zibilizazio ikuspuntua bultzatu behar dela, elikadura, jantzia, bizitokiak, garraioak... gaiak aztertuz. B) Garaikideak diren gertaeren azterketaren garrantzia azpimarratzen da, zentzu kritikoan eta hiritarrean hezten duelako, horretarako lehenik inform sorburuen ezagutza eskatzen du, irratia /egunkaria... --> ikasketa metodorik egokienak: Eztabaidak planteatzea, egunkariak burutzea...\n* Ikaslea edukiaz jostea edo eta metoo zientifiko bidez historiaren esparruan bertan murgiltzea --> ZErgatik edukia ala metoo ientifikoaren arteko polemiko? Testuliburuek didaktika arloan ez dtelako eragin nabaririk eduki, funtsean ohiko irakaslea metodo pasiboak jarraitzn dutelako. --> Abantzuen eraberritzea norainokoa da? zein hutsune dira nabrmenak? Testuliburuan agertzen diren ezagutzak laboratuak eta mamituak daudenez, ikasleari ikasleak eta testuak eskeintzen diona jasotzea besterik ez du. Heziera sistm honetan edukiek eta irakasleek dute lehentasuna. --> eduki eraberritze asmoan, zein heziera mota sortu du?heziera aktiboaren zaletasuna --> Zein da heziera horren funtsa teorikoa? Ezagutzaren sortze prozesuan subjetuari nagusitas ematen dion teoria jakin baten iloari jarraitzen dio. Ikaslea metodo zientifikoa trebatu nahi du. --> Zein alderdiei ematen zaie garrantzia? Ikasleak burutzen duen ikaskuntzari ematen zaio lehentasun. Eta ikasle garapena metodoak landuz eta ariketaz eginez lortu nahi da. --> Aktibotasunaren esparrua suspertu eta hedatu nahian, metodo zientifikoan jarduteko 2 esparru arakatu dira. 1) Historia 2) Sozial arloa --> Lehengo esparruaren erabileraren zergaitiak; A)Gaien aukerakta zabalagatik B) INguru horrek metodo zientifikoan jarduteko posibilitateak dituelako. --> Zeintziaren muina metodoan ezartzeak zer eragin izan du eskolan? hezieran ikerkuntza metodoak bultzatzea, honela, enpirismo hutsa eta metodo induktibo nagusia izan delarik. --> Zertan oiarritzen da zientziarekiko ikuspegi berria? Berorren pragmatikan; garai bakoitzeko ientzak dituen eskema kontzeptualak eta eskema teoriak. --> Zer eragin izan du eskolako lan prozeduretan? Zer balioztatzen da? Kontzeptu eta printzipio orokorren irakaskuntza baliozten da. * Baliabide bibliografikoak --> Ohiko histografiaren ezaugarria... nolako ikuspuntutik jasotzen da baliabde bibliografiko berietAN? Garai bakoizteko guden formak, partaideek zituzten elementuak eta estrategiak, arazo militarrei emandako irtenbideak, soldauen bizitza, balorea... --> Historia adostasuna.... historiografia berriarekin adostasuna duen bibliografia jakin batek beste historia ikuspegi bat ematen du, zein? Guden eta armaden funtzionamenua eta egitura. --> Historia honek bizitzaren zein atal jasozen du? bizilekua, etxebizi egiturak, etxekoen bizitza, jatekoak, jokoak, lanak, jantziak, osasuna, gobernamendua, heziera, aurkikuntzak, bidaia... --> baliabide hauel zer nahi dute eskaini eta zeren bidez? Garai bakoitxa ezaugarritzen duten elementu objetu eta egoera desberdinak eskaintzea, liburuetan agertzen diren azalpen eta iruiez. --> nola definitu dezakegu historia mota hau? Historia antropologikoa --> Eguneroko bizitzaren historia agrtzn den bibliografia hau ze adinetars eta zertara begiratuta? Adin bakoitzera egokituta, hau hezk eta lehen hezk begiratuta.\nlaburpenak irakaskuntzaren teoria era eragnam historiaren iraupena eskemak ¿Zer dira foruak? azterketak historia euskarazko liburuen laburpenak liburuen laburpenak gratis testu liburuen laburpenak zein dira metodo zientifikoa urratsak liburuen laburpenak euskaraz zer da heziera? ZER DA METODO INDUKTIBO BAT? Zer da ba maitasuna METODO ZIENTIFIKOAREN HISTORIA zer da aro modernoa? enpirismo metodo zientifikoa zer da zertara zertarako irratia iqbalen historioa zer da ba maitasuna? laburpena metodo zientifikoa eskolan zientifikoa zer da zein da porta historia garaikidea testuak liburuen laburpenak Zer da metodo zientifikoa? azalpen testua Metodo zientifikoa


Untzaga Euskalgune bihurtuko da apirilaren 5ean - etakitto.eus\nUntzaga Euskalgune bihurtuko da apirilaren 5ean\nDBH-ko 3. mailako ikasleak eusLider egitasmoa lantzen hasi ziren ikasturte hasieran hizkuntza ohiturak aldatzeko asmoz. AEK-Ahize hizkuntza zerbitzuak, Eibarko Udalak, Akebai plataformak eta ikastetxeak dihardute elkarlanean proiektu honetan, eta hilabete hauetan zehar egindakoa herriari erakutsi ahal izango diote apirilaren 5ean. Izan ere, Euskalgunea egitasmoa antolatu dute, euskararen erabilera modu dibertigarri eta parte-hartzailean bultzatzeko ekimena.\nEibar BHI (Jardinetako eta Arratebideko zentroak), Aldatze eta La Salleko DBH-ko 3. mailako ikasleek hartu dute parte eusLider egitasmoan, baina hiru fasetan banatu da ikasturteko lana. Lehen fasean, erakundearen atxikimendua eta parte hartzaileekin jakinmina asetzeko kanpaina egin zuten. Bigarrengoan proiektuaren arduradunek aurrez aurreko hiru saio egin zituzten ikasleekin, eta jendearen portaeran aldaketa eragin dezaketen faktoreak lantzeko informazio esanguratsua eman zitzaien saio horietan, aldatzeko motibazioa landu eta horren beharra ikusarazteko. Eta hirugarren fasean, eusLider bezala jarraitzeko izena eman zuten boluntarioekin, aurrez aurreko beste hiru saio egin zituzten. Saio horietan ekintza sozial bat garatzeko lanketa egin zuten eta horren emaitza da Euskalgunea, apirilaren 5ean Untzagan egingo duten egitasmoa.\nAimar Osa, Lucia Amas, Judith Leiton, Leire Gomez eta Leire Etxebarria dira Euskalgunea antolatzen ibili diren hainbat eusLider. Ginklikana, Euspintxo lehiaketa, Eusmoda desfilea eta beste hainbat proba egiteko aukera egongo da Euskalgunean, eta photocall-a ere jarriko dute. “Kutxa batean erropa zaharrak jarriko ditugu eta jendeak argazkia egin ahal izango ditu erropa horiekin”, esan digu Etxebarriak. “Gero argazkiak ‘…eta kitto!’-n erakustea pentsatu dugu”.\nEusLiderrek bi hilabete daramatzate proiektu honetan lanean eta gogotsu daude apirilaren 5eko zitaren aurrean. “Oso itxura ona dauka”, Osaren iritziz. Ikasturtean zehar eusLider egitasmoarekin konpromezua hartu dute eusLiderrek, eta nahiz eta ikastetxe ezberdinetakoak izan, bikain moldatu dira Euskalgunea antolatzeko. “Polita da, gainera, pertsona gutxiren artean Euskalgunea bezalako gauza handi bat antolatu izana”, Amasek esan digunez.\nEusLiderrek Euskalgunearen berri eman dute ikastetxeetan eta ikasleek izena eman dute Untzagan egingo diren probetan parte hartzeko. Dena dela, herritar guztiak Euskalgunera gonbidatzen dituzte. “Edozein joan daiteke, ikustera behintzat”, esan digu Etxebarriak. “DBH-ko 3. mailakoek hartuko dute parte ekintzetan”, Amasen berbetan, “eta Euspintxo lehiaketan parte hartzeko izena eman behar izan badute ere, beste probetan edozeinek hartu dezake parte”. Azken finean, euskera modu dibertigarrian erabiltzeko antolatu dute Euskalgunea. “Euskeraz ondo pasatu nahi dugu”, Osak dioenez.\n« Erritmo solidarioak zapatuan Astelenan egingo den Zumba Maratoian ‘Gara’ egunkariari nola lagundu aztertzeko bilera egingo da bihar Arrate Kultur Elkartean »


Zuzenak klubak udalaren laguntza izango du berriz ere, urteko hitzarmena onetsi baita | El Correo\nZurekinZuzenak klubak udalaren laguntza izango du berriz ere, urteko hitzarmena onetsi baita\nSERGIO EGUÍA Domingo, 3 diciembre 2017, 00:33\nBestalde, Tokiko Gobernu Batzarrak Gasteizko Arte eta Lanbide Eskolarentzako 2017ko ekarpena onetsi du, likidazio izaeraz, eta aurreikusitako kopurua baino 168.000 euro gehiago izango dira, Fundazioan bertan hobekuntza lanak egiteko.\nUdala eskolaren patronatuko kide den aldetik eskolaren finantziazioan parte hartzen du. Hezkuntza Zerbitzuak pasa den martxoan ordaindu zuen hasieran aurreikusitako 332.000 euroko diru–laguntzaren lehen zatia –166.000 euro–, ohiko funtzionamendurako.\nBigarren zatia, beste 166.000 euro, gaur ordainduko dira. Horretaz gain, beste 168.000 euro gehiago emango zaizkio hobekuntza lanetarako.\nBeraz, Patronatuko aurrekontua 1.034.616 eurokoa da, eta udalak 500.000 ordainduko ditu.\nGasteiz Michelin Hirien Nazioarteko Sarearen bi urtean behingo topaketaren egoitza izateko lehiatuko da Mazoka, gero eta indartsuago, bere hirugarren edizioan


Free chat Boca do Acre. Ausazko arrotz doan txateatu berehala Boca do Acre tik.\nFree chat Boca do Acre\nOngi etorri Chatroulette Boca do AcreEdozein lekutan, munduko pertsona aleatory bat konektatzeko. Chatroulette Boca do Acre dezakezu honako aukeren artean aukeratu:- Guztiak pertsona mota Boca do Acre doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nBoca do Acre hirien zerrenda:


"Gerrak elikatzen dituzten" politikariei exijentziak Gasteizeraino - Halabedi\n> “Gerrak elikatzen dituzten” politikariei exijentziak Gasteizeraino\nMugak Zabalduz karabanako kideak Gasteizera iritsi dira ibilbideko etenaldi bat egiteko. Arabako hiriburuan, Eusko Legebiltzarraren aurrean, botere politikoak eta armagintzak elkar hartuta jokatzen dutela salatu dute.\n2017an, 84.500.000 euro fakturatu ziren arma laburren, pistolen, granaden, lehergailuen eta munizioaren salmentan. Zenbateko horri bestelako material militarra fabrikatzeak sortzen dituen diru-sarrerak gehitu behar zaizkio, hala nola tankeetarako eta gerra-hegazkinetarako osagaiak.\nDatu hauek guztiak mahaiaren gainean ajrir ditu Mugak Zabalduz EH karabanak, Gasteizen egin dituen ekitaldi ezberdinetan. Apirilaren 29an iritsi ziren eta segregazio hizpide hartu ostean, kontzertua izan zuten Gasteizko Gaztetxean. Astelehenean, aldiz, ekimena egin zuten Legebiltzarrean.\nSalatu dutenez, arma horiek tonaka irteten dira Bilboko portutik. Helmuga dute, besteak beste, Saudi Arabia, eta herrialde horrek aktiboki hartzen du parte Siria eta Yemeneko gerretan, non sistematikoki urratzen diren giza eskubideak.\n“Ehunetik gora dira negozio odoltsu honi etekina ateratzen dioten euskal enpresak, zeinek erakunde publikoen babesa baitute, bai eta Euskal Herriko Unibertsitatearena eta ordezkari politikoena ere”, adierazi dute. Gainera, gogoratu dutenez, Estatuko aurrekontuetatik ere ateratzen dute etekina enpresa horiek, 2017an, 18.500 milioi euro baino gehiago eman baitzituzten gastu militarretarako. “Ez gara harritu behar: hortxe daude ate birakariak, oraindik ere zabal-zabalik, enpresa horietako administrazio-kontseiluen eta erakunde publikoen artean”.\nMugak Zabalduz Euskal Herria 2018 karabanako kideek bost exijentzia egin dizkiote Legebiltzarrari:\n1.- Bertan behera uztea Eusko Jaurlaritzak eta euskal erakundeek armak egiten eta saltzen dituzten enpresei ematen dieten babesa.\n2.- Itxi daitezela erakunde publikoen eta enpresa horien arteko ate birakariak.\n3.- Errespetatu daitezela Estatuko legeak eta nazioarteko itunak, giza eskubideak sistematikoki urratzen dituzten herrialdeei armak saltzea debekatzen dutenak.\n4.- Euro bat bera ere ez jartzea EAEko aurrekontuetan gastu militarretarako. Eta euro bat bera ere ez ateratzea Euskal Herritik Espainiako Estatuaren gastu militarrerako.\n5.- Partida horiek gizarte-beharrizanetarako eta benetako harrera- eta babes-politiketarako erabil daitezela.\nArgazkiak | EkinKlik\n← “Hay que dar más responsabilidad en la toma de decisiones al alumnado, porque al final el patio es suyo”\nLa realidad tras los más de 30 salones de juegos que han abierto en Gasteiz →


Oztopoak oztopo mugak gaindituz - Elorrioko Txintxirri Ikastola\nOztopoak oztopo mugak gaindituz\n» Oztopoak oztopo mugak gaindituz\nAste berezia: Oztopoak oztopo mugak gaindituz.\nMaiatzaren 15etik 19ra\nIkastolako ardatza ikaslea protagonista izatea den heinean, (pedagogia aktiboa), burutu dugun aste berezi honetan ere ez dugu salbuespenik egin. Oztopoak ozpoto mugak gaindituz leloa aukeratzerakoan jendarte honetan “oztopo” handienak izan ditzaketen pertsonen larruan jarri gara ikasle eta irakasleok. Honez gain “oztopo” horiek gainditzeko baliabideak ikusi eta ikasi ditugu, ekintza desberdinen bidez.\nHonela, honako ekintzak burutu ditugu:\n● Ikusmen urritasuna: kirolean, irakurmenean (braile)\n● Gorren hizkuntza: zeinuen hizkuntza\n● Ezintasun fisikoak: gurpildun aulkiak, beso gabeko artistak\n● Bideo emanaldiak\n● Hitzaldiak: ingeniaritza biomekanikoa (protesiak), GeuBe taldea.\nOztoporik handienak buruan bueltaka dabiltzan beldurrak dira, baina mundua jende ausartez beterik dagoela ikusirik, talde horretan sartzea erabaki dugu. Bizitza disfrutatzeko delako, garen bezalakoak gara eta elkarri lagunduz dena da posible!


Udal Plangintzako Aholku Kontseiluaren eraketaren berri emango da gaurko Osoko Bilkuran — Berbia\nUdal Plangintzako Aholku Kontseiluaren eraketaren berri emango da gaurko Osoko Bilkuran\nLege Soziologia Institutuarekin lankidetza hitzarmena sinatzea eta tutoretzapeko apartamenduen araudia hasiera batean onartzea ere proposatuko da\nHile hasieran aurkeztu zen herritarrei irekitako bilera informatibo batean Udal Plangintzako Aholku Kontseilua zer izango zen. Bereziki hirigintza arloan, Udalari iritzia emango dion organoa izango da. Herritarrek parte hartze nagusia izango dute kontseiluan, udal gobernuan nahiz oposizioan dauden alderdien ordezkariez gain, herriko talde, elkarte eta komunitate ezberdinetako ordezkariek parte hartuko baitute. Herriko talde eta elkarteek beren ordezkariak hautatu eta izena eman zezaten, 15 eguneko epea jarri zen eta hala, 18 herritarren partaidetzaz osatu da Udal Plangintzako Aholku Kontseilua. Eraketa hori jasotzen duen alkate dekretuaren berri emango da arratsaldeko Osoko Bilkuran.\nGaurko bilerarako lan zerrendan 13 gai jaso dira. Aipatu dekretuaren berri emateaz gain, Oñatiko tutoretzapeko apartamentuen araudia hasiera bateko izaeraz onartzea eta Lege Soziologia Institutuarekin lankidetza hitzarmena sinatzea proposatuko da, besteak beste. Lege Soziologia Institutuarekin sinatu asmo den lankidetza hitzarmenaren xedea, Oñatiko herriari ekarpena egiten dioten ikerketa proiektuak sustatzea da.\nHainbat udal langileren lanpostuen balorazioa egitea edota Kiroldegiko eta Kalegoienako udal aparkalekuak arautzeko ordenantza behin betiko onartzea ere aztertuko da Udalbatzaren hileko bileran. Osoko Bilkura 19.30tan hasiko da eta Oñati Irratiak zuzenean eskainiko du.


Laburpena: Carmelo Echavek sortutako eta Industria Ordezkaritzak 1952ko ekainaren 4an baimendutako enpresa hau beste industria batzuetarako piezak mekanizatzeko asmoz sortu zen. Hala ere, hasi eta urte gutxira, motorrak egiten ere hasi zen. Zumaian sektore horrek garrantzi handia izan zuen arren, 1958an enpresa itxi, eta instalazioak Talleres Auxiliares Juaristi, S.A. izenekoari saldu zizkioten.\nHistoria: Industria Ordezkaritzan jasota dagoenaren arabera, enpresari 1952ko ekainaren 4an eman zioten baimena, beste industria batzuetarako piezak mekanizatzeko. Carmelo Echave, pilota munduan Echave I. izeneko erremonte jokalari ezagunak, Etxezarreta kalean kokatu zuen enpresa. Motorgintza Zumaian indartsu egon arren, enpresa hura 1958an itxi zen, eta urte hartako azaroaren 5eko Erregistro Industrialean ageri denaren arabera, instalazioak Talleres Auxiliares Juaristi, S.A. enpresari saldu zizkion.\nEzaugarriak eta ekoizpena: Sortu eta bi urtera, 1954ko martxoaren 1ean, jarduera handitzeko baimena eskatu zuen, 6 eta 10 arteko zaldi potentziako barne-errekuntzako motorrak fabrikatzeko; asmoa zen urtean 24 motor egitea.\nItxuraz, ekimen horrek ez zuen oso harrera ona izan, erabat aurkakoa gertatu zen, alegia. BOEan, eskaera publikatu ondoren hiru enpresa aurka jarri ziren, Zumaiako Talleres Beal eta Pasaiako bi. Hala eta guztiz ere, aurkeztutako alegazioei erantzun ondoren, arazoa gainditu eta motorrak fabrikatzeari ekin zion.\nEnpresak 8 langile zituen 1954ko martxoaren 1ean, eta beste jarduera batzuetan ere hasi ondoren, 1956an 21 langile izatera iritsi zen. Egiten zituzten motorren aplikazio-esparrua zabaldu nahia argi eta garbi erakutsi zuen oratzeko makina baten planoak egiteak, merkatuan zegoen batean inspiratua; hala ere, azkenean ez zen fabrikatu.\n1. Industria ordezkaritzaren dokumentua. Euskal Erkidegoko Herri Administrazioaren Artxibo Nagusia.\n2. BOE, 1954ko martxoak 16, 777. orria.\nIndustria ordezkaritzaren dokumentua. Euskal Erkidegoko Herri Administrazioaren Artxibo Nagusia.\nBOE, 1954ko martxoak 16, 777. orria.


Animalien Lagunen Elkarte Nazionalak IX. Arraza Gabeko Txakurren Lehiaketa egingo du datorren igandean | Consumer\nAnimalien Lagunen Elkarte Nazionalak IX. Arraza Gabeko Txakurren Lehiaketa egingo du datorren igandean\nEpaimahaiak, famatu eta profesionalek osatua, parte hartzen duten zakurren alderdi bitxiak baloratuko ditu.\nDatorren igandean, Colmenar Viejo herrian (Madril), Asociación Nacional Amigos de los Animales (ANAA) elkarteak antolatzen duen arrazarik gabeko txakurren lehiaketaren bederatzigarren edizioa egingo da.\nLehiaketan parte hartzen duten txakurrak arraza desberdinekoak izan daitezke, nahiz eta lehiaketaren izena izan, eta sari hauek lortzeko lehiatuko dira: “Ederrena”, “Urratuena eta iletsuena”, “Handiena eta txikiena”, “Mestizo originalena” eta “Obedienteena”. Beste kategoria bat ere badago, ume-txakur bikote onena saritzeko.\nParte hartzeko, mezu elektroniko bat bidali behar da oposizio-lehiaketa 2007@anaaweb.org helbidera. Bertan, zakurraren izena, jabearen izen-abizenak, harremanetarako telefonoa eta animalia zein kategoriatan inskribatu nahi den adierazi behar da, edo 91 544 73 76 telefonora deitu.\nIzena emateko prezioa bost eurokoa izanen da modalitate bakoitzeko. Behar bezala txertatutako eta identifikatutako zakurrak bakarrik onartuko dira, eta lehiaketara txertoen kartilla ofiziala eraman beharko da. Borrokak saihesteko, zakurrek lotuta eta muturrekoarekin joan beharko dute, beharrezkoa bada.\nEpaimahaia pertsona famatu eta profesionalek osatuko dute, eta horiek guztiak “animalien maitaleak” dira, ANAAk dioenez. Parte hartzen duten zakurren alderdi bitxiak baloratuko dira (adoptatua bada, egunkaria ekartzen badakien). Horretarako, izena ematerakoan, nahi duen jabeak idatziz eta labur eman beharko ditu berezitasun horiek.\nSariak modalitate bakoitzaren amaieran banatuko dira zuzenean. Lehiaketaren amaieran, irabazleen artean “urteko txakurra” aukeratuko da.\narraza lehiaketa perros-eu


UZEI | Euskaltzaindiak bere hiztegian egin berri dituen aldaketa guztiak Hobelex zuzentzailean\nEuskaltzaindiak bere hiztegian egin berri dituen aldaketa guztiak Hobelex zuzentzailean\nBy UZEI In Lexikoa, UZEI\n▪ Hainbat eta hainbat forma berri arautu ditu Euskaltzaindiak.\n▪ Arau berriekin eguneratu dugu IDITE lexiko-egiaztatzaile profesionala ere.\nJoan den ostiralean ohar baten bidez iragarri zuen Euskaltzaindiak hainbat eta hainbat aldaketa egin dituela bere hiztegian. Zerrenda luzea da eta, besteak beste, sarrera berriak gehitu ditu Akademiak («prekaritate», «galvanizatu» eta «goi-indize», esaterako). Horiekin batera, «rock urbano», «merkatuko nitxo», «produkzio-etxe» bezalako azpisarrerak ere sartu ditu, bai eta lehendik jasota zeuden sarrera batzuk osatu edo moldatu.\n? «Neofaxismo», «prekaritate» (ez «prekarietate»), «konstituzionalista», «jenero» (‘salgaia’ adierakoa)… 858 sarrera eta azpisarrera berri Euskaltzaindiaren #Hiztegia-n\nℹ https://t.co/Qs36qhnPyX pic.twitter.com/tkjDMJv9hH\n— UZEI (@UZEI_) January 11, 2019\nUrtean bitan sareratzen du Euskaltzaindiak Euskaltzaindiaren Hiztegian egiten dituen berrikuntzen zerrenda. Aldaketa horiek guztiek arau-maila dute, eta euskara batuan txukun idatzi nahi izanez gero bete beharrekoak dira, noski. Horrela, hemendik aurrera «dirulaguntza» idatzi behar genuke Akademiaren arabera, ez «diru-laguntza», orain arte egin ohi genuen bezala.\nEz ‘diru-laguntza’ eta ez ‘diru laguntza’… ‘dirulaguntza’ idatzi behar dugula erabaki berri du Euskaltzaindiak eta gure gerra aspaldikoenetako bat ebatzi du horrela. Bazuen garaia, bai, bazuenez! https://t.co/UVEWL9HjA9\n— Jabier Zabaleta (@ja2er) January 11, 2019\nBadakigu zuretzat ere ez dela erraza aldaketa horiek guztiak gogoan hartzea, eta horregatik saiatzen gara ahalik eta azkarren eguneratzen UZEIk lexikoa egiaztatzeko eta zuzentzeko garatu dituen tresnak.\nOraingoan ere, lehenbailehen eguneratu dugu Hobelex zuzentzailea. Doakoa da, eta hemendik deskarga dezakezu ondoen egokitzen zaizun bertsioa: ➡ Microsoft Worderako bertsioa edo ➡ LibreOfficerakoa.\n➡ Online bertsioa ere erabil dezakezu edozein gailutik.\nGainera, erabilera profesionalerako garatu dugun lexiko-egiaztatzailea ere, IDITE izenekoa, aldaketa horiekin eguneratua erabiltzen dute dagoeneko gure bezeroek, horien artean Berria egunkariak.


"Ttap", gailu mugikorretarako astekari digitala, martxan da - Arrosa\nMartxan da Ttap, gailu mugikorretarako astekari digitala; ostiralero, aktualitateko gaiak ekarriko ditu erabiltzaileen poltsikora, gertuko ikuspegi batetik landuta.\nHainbat hedabidek elkarlanean sortutako proiektu honen 0 zenbakia uztailean aurkeztu zuten Donostian. Eta gaurkoan, astekari digital honen nondik norakoak ezagutzeko Ttapeko zuzendaria gonbidatu dugu, Monika Belastegi.\nPosted in ZebrabideaTagged #euskara #gailu mugikorrak #portada #ttap aldizkaria


Euskal Txirrindularitzaren pentsamendu bakarra (4). Taldeentzat proposamenak – Tropela.eus bloga\nBidaltzailea:Eneko Garate\t 2017-12-20 2017-12-21 Utzi iruzkina Euskal Txirrindularitzaren pentsamendu bakarra (4). Taldeentzat proposamenak bidalketan\nEstrategia landu, bakar eta desberdin baten garapena. Arrakasta izan nahi duenak helburu zehatzak behar ditu eta epe jakinetan. Noski alda daitezkeela eta denborarekin moldatu ala eguneratu, baina estrategiarik gabe diharduten taldeek, futbolean esan ohi den bezala “partido a partido” doazenek, urtero duten diruaren arabera eta “zenbat eta azkarrago eta gorago hobe” filosofiekin dabiltzanek ez dute oso ondo amaitzen. Estrategiak jasangarria behar du epe luzera. Eta desberdintzera jo behar du taldeak, ordura ikusi gabeko, jorratu gabeko ala dauden hutsuneak betetzeko lanak eginez bada hobe. Adibide batzuekin azaltzen saiatuko naiz:\nVaughteurs erdipurdiko txirrindularia zen. Zuzendari bezala baina, bide luze eta polita egiten ari da hainbat babesle pasa diren Slipstream egituran. Gorabeherak gorabehera (azkenak aurten, desagertzeko arriskuan ziruditen) lan egiteko era bat mantendu du hasieratik. Egongo da esaten dutenaren eta egiaren artean alde handia dagoela dioenik, baliteke hala izatea, baina berak beti argi izan ditu hainbat puntu: dopinaren aurkako balio etikoak, EEBBtan oinarri duen taldea baina mundu guztiko txirrindulariekin, soldata erlatiboki baxuak gazte askori aukerak emanez, esperientzia duen beste batzuei bigarren aukerak ematen dizkien bitartean etab. Gauzak egiteko beste era bat. Punta puntako helburu eta emaitzarik gabe, baina txukun beti. Alboan du hasieratik Doug Ellis inbertsore aberatsa, baina poltsikoak diruz beterik txirrindularitzara hurbiltzen diren aberats kapritxo zale guztien oso desberdin jardun du: itzalean eta bere taldea munduko onena izateko asmorik gabe. Oleg Tinkov-en justu aurkakoa. Egoa alde batera utzita.\nEstrategia desberdin eta denboran jarraiak dituzten beste bi talde arrakastatsu Quick Step eta Sport Vlaanderen izan daitezke. Geografikoki oso hurbileko taldeak baina helburuei dagokienez oso desberdinak eta era berean osagarriak. Lehena, munduko talde indartsuenetako bat da, baina hala ere, argi izan dute beti itzuli handietako sailkapen orokorrei uko egingo zietela. Eta horrela dihardute, lehentasuna klasikoei eta itzuli handietako etapei emanez. Sport Vlaanderen aldiz, 1994an sortua, hemen hitzegiten ari garen euskal talde batekin antzekotasun gehienak izan ditzakeen taldea da. Diru publikoz hornitua gainera, babesle nagusia Flandriako gobernua baitu. Baina inoiz ez ditu ez World Tourra ez itzuli handiak amets izan. Beti mantendu da profesionaletako 2. maila horretan, eroso. Hori desberdintasun handiena hemengoekin, dirudienez denek goi maila dute amets. Sortu aurretik jada Frantziako Tourra izan dute beti buruan euskal talderen bat bultzatu dutenek. Han gazteei aukerak ematea nahiago dute. Aurten adibidez, 22 txirrindularitatik 11 neoak izan dira. Eta hor doaz, ideiak argi, datorren urtean 25 urte betetzera.\nBeste adibide bat, Axel Merckx-en Axeon taldea izan daiteke. Sport Vlaanderenek harrobia jorratzen du, baina txirrindulari denak etxekoak ditu. Axeon aldiz, mundu guztiko gazte onenak elkartzeko helburuarekin sortutako taldea da. 23 urtez azpiko txirrindulariak bakarrik onartzen ditu, hori bai munduko talentu gazteen bilgune da eta sortu zen 2009 urtetik hona, kontinental mailan lehiatu du. Datorren urtean emango du profesional kontinental mailara saltoa, bada estrategia aldaketa esanguratsua, baina eboluzioa dela esan liteke. Ez dira zoratu, 23 urtez azpiko txirrindulariekin lanean jarraituko dute, egutegi hobea eskainiz. Badakite gainera, urtero bezala, World Tour talde onenak joango zaizkiela mordoxka bat txirrindulari fitxatzera. Baina hori dute helburua azken finean, munduko garapen talde onena izaten jarraitzea, 23 urtez azpiko munduko gazte onenak batzen dituen taldea. Ez da gutxi.\nHemen beraz, aukerak egon litezke talde bat edo gehiagorentzat, baina estrategia argi badute eta norbera bere helburu zehatz eta besteekiko desberdinen atzetik badoa. Hor dago gakoa. Oraingoz baina, azaldu dutenaren arabera, estrategia bera dute, post hauetan “pentsamendu bakarra” bezala definitu duguna. Berria ez dena, Euskaltel-Euskadi 2.0: “gure” taldea izatea, euskal txirrindulariz osaturiko taldea Frantziako Tourrean egotea, harrobia lantzea, gure herriaren izena zabaltzea, euskal txirrindulari onenak bertan izatea eta gainera laguntza publikoa izatea…Parametro horietan diharduten bitartean beraz, hegemonia lehia seguru dugu, beraiek aitortu ez arren. Arrakasta, urrutiago.\nEstrategia argi edukitzeaz gai, taldeek txirrindularientzat garapen pertsonal eta profesionalerako plataformak bihurtu behar lukete. Sky edo BMC baten antzeko helburuak ez badituzte behintzat, eta dirua barra-barra, soldatak izango dira taldea epe luzera mantentzeko traba nagusia. Helburuen artean harrobia badago, soldata handienak eskaini gabe puntako txirrindulari gazteak erakartzeko pizgarriak landu behar dituzte. Materiala, ondo entrenatzeko erraztasunak, arlo desberdinetako profesionalez osatutako talde tekniko baten babesa, komunikazio ikuspuntutik euren marka pertsonalak sustatzeko aukerak, babesle teknikoekin produktuen garapenean parte hartzeko aukera, etxetik kanpo bizitzeko erraztasunak, bidaietan erosotasuna, ikasketekin bateratzeko aukerak etab. Talde erakargarriak bihurtu behar dute, soldata alde batera utzita. Baina horretarako ere medio asko bideratu behar dira. Epe luzera baina, hobe da dirua horrelako egitura bat sortzera bideratzea 2 urtetan joango den izar bat fitxatzera baino. Hastapenetan, lehentasuna talde teknikoa (zentzu zabalean) eta egitura indartzeak behar luke.\nBazkide eta jarraitzaleekiko harremanak eguneratu. Euskadi Fundazioa aitzindari izan zen horretan, baina urteak pasa ahala bere bazkide kopurua eta haiekiko zuen harremana gainbehera joan zen. Euskadi-Muriasek ere badu estrategia laguntzaileak proiektura batzeko. Txalotzeko ekimenak biak, baina aurrera begira eskaintzen dituzten zerbitzuak eta haiengana hurbiltzeko moduak garai berrietara moldatu beharko dituzte. Sinplifikaturiko adibide bat jartzearren, karnet bat eta urtean 2 aldizkari jasotzearen truke dirua ematea baino erakargarriagoa izan daiteke ekitaldi esklusiboen antolaketa, eduki bereziak dituen app bat edo erabakietan parte-hartzea aktiboagoa. Badaude esperientzia batzuk beste zenbait taldetan, inork lortu ez badu ere benetan zaleen aktibazio hori.\nTaldeek enpresei eman ahal dakizkieken zerbitzuetan ere sakondu behar lukete. Ikusi ditugu adibidez, Muriasek sortu dituen paketeak enpresei begira eta martxan jarri dituen ekimen zenbait, baina gaur egun, diru bat eskatzea soilik izen edo irudi bat zabaltzearen truke ez da nahikoa. Babesle nagusietatik hasita, beren izena ikus dadin interesik ere ez duten enpresetara, taldeek aukera desberdinak eskaini beharko lizkieke. Marketing edo publizitatea da beti buruan izaten dena, baina sakondu beharko litzateke produktu garapenean, harreman publikoetan eta ekimen bateratuetan. Edo ekitaldien antolakuntzan. Gaur egun, esperientziak saltzen dira eta esperientziek saltzen dituzte produktuak. Hau ere adibide batzuekin azalduko dut:\nTaldeek, duten oihartzuna eta jarraitzaile kopurua kontutan izanda, ekitaldi arrakastatsuak antola litzakete. Lasterketen jarraipena eta txirrindularitzara hurbiltzen den haur eta gazte kopurua beherantz egon daiteke, baina zikloturismoak izan duen booma ukaezina da. Ekitaldi handi eta irekiak izan litezke, babesle teknikoei ere beste erakusleiho bat eskainiz edo ekitaldi txiki pribatuak: entrenamendu pribatu bat enpresa laguntzaile bateko dozena bat lagunekin, bizikleta irteera esklusibo bat enpresa desberdinetako buruentzat. Ekitaldiak gainera, monetizatzen errazak izan daitezke eta taldearen finantziazio iturri bihurtu. Lasterketen bueltan ere harreman publikoetarako guneak sortu/aprobetxatu litzakete. Autoetan gonbidatuak eramatea kontu zaharra da, baina sakondu liteke horrelakoetan ere. Dena den, egia da, taldeek baino, lasterketen antolatzaileek dituzte hor irabaztekoak. Ez alferrik, ASO edo Flanders Classics erakundeek aspaldi eskaintzen dituzte zerbitzu ugari, neurri guztietako enpresentzat edo partikularrentzat. Paris Roubaix edo Flandriako itzulian adibidez, ikusgarria da hau nola lantzen duten, San Mamesen Vip area lantzen duten bezalaxe.\nEnpresei dagokienez, polita da etxekoekin lan egitea, baina helburua mundu mailakoa bada (zer da ba bestela Frantziako Tourra?) zerbitzuak ere mundu osoko enpresei emateko bideak aztertu beharko lituzkete. Eta zerbitzu nagusia noski, babesle nagusi izateko aukera da: taldearen title sponsor bihurtzea. Lakuako atea jotzen errazena izan daiteke, baina balizko babesle indartsu gehienak kanpoan daude. Eta hemen dator lehen nahita aipatu ere egin ez dugun kontu bat. Nazioartekotzea beharrezkoa da. Arlo guztietan. Jasangarritasunaren ikuspuntutik ez du zentzu gehiegi euskal txirrindulariak bakarrik izango dituen talde bat bultzatzeak. Errealistak izan gaitezen. Talde hobea eta merkeagoa genuke atzerritarrei ateak zabalduta. Eztabaida kopuruak edo fitxaketen ezaugarriek behar lukete, ez atzerritarrak bai ala ez. Dena den, Jon Odriozola berari hainbatetan entzun arren euskal txirrindulariek osaturiko talde bat Tourrean duela helburu, 2018rako dagoeneko frantziar bat fitxatu du. Badirudi beraz, malgutzen doazela jarrerak. Berdin zaleei dagokienez ere. Hobe mundu osoko zaleak erakarri ditzakeen plan bat garatzea, hemengo zaleak maiteminduko dituen ezaugarriak lantzea baino.\nGaur egungo txirrindularitzak ez du zerikusirik Euskadi fundazioa jaio zeneko garaiekin. Ia 25 urte pasa dira eta txirrindularitza asko globalizatu da. Elitea gero eta klub itxiagoa da eta gero eta hesi altuagoak daude bertan sartzeko. Benetan nahi badugu talde bat goi mailan, ez da nahikoa hemengo talde onena izatearekin. Ez du ezertarako balio hegemonia lehia irabazteak. Benetako lehia gogorragoa da eta horretarako, hobe gutxiago begiratu talde herrikideei eta gehiago kanpoko eta benetako etsaiei.\nBidaltzailea:Eneko Garate 2017-12-20 2017-12-21 Hemen argitaratua:Analisia, Frantziako Tourra, Iritzia, TxirrindularitzaEtiketak: #posteuskaltel, Axeon, Euskadi Fundazioa, Euskadi-Murias, Euskaltel-Euskadi, frantziako tourra, Jon Odriozola, Quick Step, Topsport-Vlaanderen


Australiako Bankuak tasak igo ditu duela 12 urtetik lehen aldiz - Ekonomiaren KZ\nAustraliako Bankuak tasak igo ditu duela 12 urtetik lehen aldiz\nAustraliako Erreserba Bankuak interes-tasen erreferentzia-tasa oinarrizko 25 puntutan igotzea erabaki du, % 0,35eraino, 2010eko azarotik herrialdeko diruaren prezioaren lehen igoera izanik, Institutu igorle ozeanikoak jakinarazi duenez.\n“Australiako inflazioa denborarekin helmugara itzuliko dela bermatzeko beharrezkoa dena egiteko konpromisoa hartu du Kontseiluak”, ziurtatu du Philip Lowe Australiako banku zentraleko gobernadoreak, eta “horrek interes-tasen igoera gehigarria” eskatuko duela gaineratu du.\nAustraliako bankari zentralak azaldu zuenez, erakundeak uste zuen “une egokia” zela pandemiaren garaian Australiako ekonomiari laguntzeko eman zen ezohiko diru-laguntzaren zati bat kentzen hasteko; izan ere, ekonomiak erresistentea dela erakutsi du, eta inflazioa uste baino azkarrago eta maila altuagoan handitu da, soldaten hazkundea gora egiten ari den bitartean.\nIldo horretan, Australiako inflazioak nabarmen egin du gora, espero baino gehiago, baina gainerako ekonomia aurreratu gehienetan baino txikiagoa izaten jarraitzen du. Lehen hiruhilekoan, inflazioa % 5,1ekoa izan zen eta, azpiko terminoetan, % 3,7koa.\n“Inflazioaren igoera horrek, neurri handi batean, faktore globalak islatzen ditu. Baina barne-gaitasunaren mugek gero eta garrantzi handiagoa dute, eta inflazio-presioak handitu egin dira, kostu-igoerak kontsumitzaileari pasatzeko enpresa prestatuagoekin; beraz, epe laburrean inflazioa berriro handitzea espero da “, adierazi du Lowek.\nHala ere, eskaintzaren aldeko etenak konpondu ahala, inflazioa helburu-heinerantz % 2tik % 3ra jaistea espero da. Horrela, erakundearen 2022rako aurreikuspen nagusia % 6 inguruko inflazioa eta % 4,75 inguruko azpiko inflazioa da; 2024ko erdialderako, inflazio orokorra eta azpikoa % 3 ingurura apalduko zirela aurreikusten da.\n← Iberpapelek % 20,7 gehiago irabazi du 2022ko lehen hiruhilekoan\nEmakume ekintzaileek negozio sendoagoak garatzen dituzte →\nAurreikusitakoaren arabera, Fed-ek % 0,25 igo ditu tasak


Miquel Pons, Aldakako Kirurgiako Espainiako Elkarteko (SECCA) idazkaria | Consumer\nMiquel Pons, Aldakako Kirurgiako Espainiako Elkarteko (SECCA) idazkaria\nAdineko pertsonen artrosia eta hausturak dira aldakako protesiak jartzeko arrazoi ohikoenak.\nEspainiako Erregearen azken erorketak, Juan Carlosek, berriro jarri du agenda mediatikoan aldakako kirurgiari eta artikulazio hori ordezkatzeko protesiei buruzko guztia. Bi faktorek eragiten dute horrelako esku-hartzea, eta beharrezkoa da protesia jartzea: artrosia edo artikulazioaren higadura eta aldakako hausturak. Bi egoera horiek direla eta, kirofanotik adineko pertsona asko pasatu behar dira. Espainian ez da zehatz-mehatz ezagutzen kaltetutakoen kopurua, eta, horregatik, artroplastien erregistro nazionala egin behar da, ondoen zeinek funtzionatzen duten jakiteko. Azken urteotan, egiaztatu ahal izan denez, bi pieza metalikok eragin kaltegarriak izan ditzakete organismoan. Miquel Pons Aldakako Kirurgiako Espainiako Elkarteko (SECCA) idazkaria eta Bartzelonako Sant Rafael Ospitaleko Kirurgia Ortopedikoko Zerbitzuko albokoa da.\nALDAKAKO PROTESI BATEKIN BIZITZEA\nAldakako protesia duten gaixoek, printzipioz, “bizitza normala, soziala, aktiboa, izan dezakete, baita kirola ere, baina egin ditzaketen jarduerak sendagile bakoitzaren irizpideen eta protesien araberakoak dira”, nabarmendu du Miquel Ponsek. Hala ere, kirol-jarduerari dagokionez, hobe da kontaktu-kirolak ekiditea, hala nola futbola edo saskibaloia, edo inpaktu-kirolak, hala nola eskalada edo jogging-a, eremu irregularretan. Hala ere, ibilaldi nordikoa, igeriketa, bizikleta, golfa eta eskiatzea ere egin dezakete, Ponsen arabera.\nKirurgiaren ondoren, indarberritze-aldian, jarrera-neurri batzuk hartzea gomendatzen da, ebakitako eremuan ondorio negatiboak saihesteko; esaterako, aldaka luxatzea (izterrezurraren burua pelbis-barrunbetik irteten denean), hori baita beldurgarriena. Baina, sendatu ondoren, “nik ez diot ezer debekatzen zentzu komunak adierazten duenetik kanpo”, dio Ponsek.\nalbo-ondorioak aldaka fracturas-eu